open-index/open-wikipedia-markdown huggingface dataset:
草暖公園

**草暖公園**（）係中國廣東省廣州市嘅一間比較出名嘅公園，喺越秀區環市西路差唔多解放北路嗰頭，先賢清真寺同廣州蘭圃北門嘅對面，廣州火車站嘅東邊隔籬。呢間公園喺1987年春天起好，佢重係廣州有史以嚟，第一間有歐陸風格嘅自然園林公園。

## 名
呢間公園嘅名出喺唐朝嘅詩人——李賀寫嘅《出城寄權璩楊敬之》嘅「草暖雲昏萬里春，宮花拂面送行人。」呢句詩嘅「草暖」呢兩個字嚟做名。

## 敘述
呢間公園嘅佔地面積係13400㎡，全開放式佈局。入面將花園嘅風貌結合咗城市嘅區街，配合咗園林草地、樹木、花叢同埋建築、噴泉，重結合咗燈光同植物而組成咗幅靚嘅色彩、流暢嘅線條、節奏比較梭符嘅園林式靚景。尤其係公園入面嘅主樓，比較高嘅屋尖完全係映嗮成間公園嘅靚景。喺1987年春開放之後一直到而家俾好多中國人同鬼佬都讚過佢嘅。

## 史
### 2004年底到2011年中暫停開放

喺2004年底為咗畀地鐵快啲開通嘅關係先至將間公園閂門，直到2010年7月先至按返之前原嚟嘅樣嚟起，直到2011年5月份先至重新開放。
### 2017年12月15號暫停開放

喺2017年12月15號，為咗畀地鐵快啲開通嘅關係先至將間公園閂門。期間重喺2018年3月19號開挖，將公園近住馬路嗰一大堆地皮改成巴士總站。

類:廣州公園
真蝦下目

**真蝦下目**（學名：***Caridea***）係十腳目嘅其中一個下目，屬廣義上嘅蝦，鹹水、淡水都搵到。
歐洲蜂鷹

**歐洲蜂鷹**（學名：***Pernis apivorus***），又叫**歐洲蜜鷹**，係種蜂鷹，生活喺歐洲、西亞同非洲，專食蜂巢。
密西西比 (搞清楚)

**密西西比**通常係指美國密西西比州，又可以係：
*密西西比河，美國大河
*密西西比領地，美國舊時嘅領地
*密西西比號，美國幾艘同名船艦
江南杜鵑

**江南杜鵑**（；學名：**'）；第個名係**映山紅'''（）；佢係杜鵑花科杜鵑花屬嘅半常綠半落葉灌木，原產地喺中國。佢一般用嚟做庭院嘅裝飾同盆景。

## 出面網頁

* 映山红
* 

類:杜鵑花屬
類:半常綠半落葉植物
類:灌木
映山紅

**映山紅**可以係：

* 杜鵑花：杜鵑科嘅一個屬。
* 江南杜鵑：杜鵑屬嘅一個品種。
* 映山紅 (電視劇)：2013年嘅一部電視劇
* 映山紅 (黃英單曲)：黃英喺2009年10月發佈嘅一首單曲
* 映山紅 (宋祖英單曲)：宋祖英喺2005年9月發佈嘅一首單曲
* 映山紅 (民歌)：江西嘅一首民歌
* 映山紅 (2014年電影)：2014年由導演黃力加負責開拍嘅一部電影
* 映山紅 (1970年電影)：1970年由長城電影製片有限公司負責出品嘅一部香港電影
* 映山紅 (京戲)：2001年按電影《黨的女兒》改出嚟嘅京戲。
* 映山紅 (小說)：李喜林嘅中篇小說。
中華文化

**中華文化**（）係中國同大中華地區嘅文明體系，佢嘅最早形式就係發展於黃河流域嘅中原文化。

## 重要思想

### 傳統與先秦思想
中國文化同道德理論好多成形自諸子百家時期，成為一時中國社會核心價值觀，同法律。其中古代哲學上，萬事萬物都係對立、陰陽，同時又有聯繫，如上下、前後、黑白同男左女右等。當中長期成為中原國教嘅孔孟之道。噉就係秩序有三綱五常、五倫八德。

### 近現代中國思想

* 三民主義
* 馬克思主義
* 毛澤東思想
* 鄧小平理論
* 習近平新時代中國特色社會主義思想
* 大中華主義

## 象徵性代表

File:Yellowrivermap-zh-hans.jpg|黃河流域
File:Museum_für_Ostasiatische_Kunst_Dahlem_Berlin_Mai_2006_041.jpg|中國瓷器
File:KaishuOuyangxun.jpg|中國書法
File:Place_setting_at_a_table_in_China.jpg|餐具
File:Shenyi_1.jpg|漢服
File:Even_more_Guzhengs_(古箏)_cropped.jpg|國樂


## 睇埋
*中國史
*香港文化
*澳門文化
*臺灣文化
陀錶

**陀錶**，又叫做**懷錶**，係一種無錶帶，可以隨身攜帶嘅計時器。傳統陀錶係指針式，通常用衫袋陀住，淨係用條錶鏈連住個袋入面，要用嗰時先至攞出嚟。陀錶可以固定喺衫領、腰帶上面，亦都可以揀唔用錶鏈扣住。
自鳴鐘

**自鳴鐘**係識得自己定時定候去報時嘅鐘，通常每個鐘頭報時一次，響幾下就代表幾多點，亦有部份每逢搭三（15分）、搭半（30分）、搭九（45分）都會響。

自嗚鐘因為用聲音報時，所以古時候設計唔一定有鐘面或者指針。到而家，機械聲音報時已經冇乜實用需要，所以現存嘅自鳴鐘多數係為歷史傳統或者美學喜好而保留或者製作。好多舊式鐘樓都係自鳴鐘，例如倫敦嘅大笨鐘。
警鐘

**警鐘**係喺有意外或者危險嗰時，向人發出警告訊號嘅架生。用喺比喻上面，通常係指引起人群注意、警惕事件。

## 應用
根據《消防條例》，今日香港所有大廈，都要安裝「消防警鐘」。一旦發生火警，任何人即可敲響消防鐘（用硬物擊碎塊玻璃，之後撳紅色掣），消防鐘鐘聲應該響起，以通知各層用戶必須緊急疏散，逃到安全地方。消防鐘有連接到消防局時，就會同時通知佢嘅相關位置。同打999相似，唔好亂搞。建築物裡面個消防鐘會定期被檢查，以保障隨時可以運作正常。

## 例子
*戰時空襲、走火警、警車（含消防車、救護車）處於緊急狀態。
*警鐘胸，形容人個胸形狀好似警鐘，大胸但係暴露，用法唔書面語，存有唔文雅爭議性。
*例句：「呢個人係個隨時會誤鳴嘅警鐘。」解作一個人受到微量騷擾，都會「鬼殺咁嘈」，暗示佢為人好麻煩。

## 睇埋
*火警鐘

## 參考
孔雀椰子

**孔雀椰子**（；學名：**'）；第個名係**董棕'''（）；佢係棕櫚科魚尾葵屬嘅常綠喬木，原產地喺中國嘅華南地區。

另外，孔雀椰子喺中國內地話咗係國家二級保護植物。

## 用途
孔雀椰子可以用嚟做庭院嘅綠化樹木，佢啲莖可以用嚟整水槽同水車；葉鞘纖維可以用嚟整條麻繩；樹仔嘅莖尖可以當菜嚟食。尤其係佢啲澱粉可以加工成西米都得。
### 藥用價值

孔雀椰子嘅澱粉可以用嚟做藥，可以醫消化唔好；腹痛腹瀉同痢疾。

## 相

## 出面網頁

* 董棕 云南百科信息网
* 奇树董棕的故事 中国科学院
* 董棕 中国数字科技馆（中国濒危植物）
*  董棕 Caryota urens L. 中国植物志
* 董棕粉 中醫世家

類:魚尾葵屬
類:四季常綠植物
類:喬木
類:藥用植物
類:菜
999 (緊急電話冧巴)

**999**畀人打電話報警時個電話冧巴係三個九字。當面對緊急狀態下，市民可打「三條九」向警察報告所發生嘅意外，或者遇到嘅危險。

## 應用

### 英國
自1937年6月30日開始，由倫敦逐漸推廣到全英國，999被用作緊急求助電話。除999，1992年12月開始，全歐洲通用緊急求助電話係112。

### 香港
香港999緊急求助服務始50年代，由香港警務處指揮及控制中心運作，除999，本地行動電話網絡訊號微弱嘅郊野公園或鄉郊亦可改用112。香港警務處力求在9秒內接聽來電，並且9分鐘內派人抵達香港島同九龍、15分鐘內派人抵達999緊急求助來電來源或者現場地址。

### 澳門
澳門999緊急求助服務由澳門治安警察局行動廳行動控制中心運作，澳門治安警察局並定立指標，務求10秒內接聽每個來電，並接報後立即通知有關部門派出警員、消防員、救護員或相關專業人員趕赴現場處理。

### 中國大陸
中國大陸部分省市，999同120一同用作醫療急救電話號碼，例如：北京市紅十字會緊急救援中心。

## 睇埋
*電話騙案

## 參考
加拿列海棗

**加拿列海棗**（；學名：**'）；第個名係**加拿列刺葵**（）或**長葉刺葵'''（）；佢係棕櫚科刺葵屬嘅常綠喬木，原產地喺非洲嘅加拿列群島。

## 形態
佢啲樹係單生品種，而條莖都比較粗吓，尤其係舊葉柄嗰度有包被樹幹響度，主幹冇分枝。而樹木一般有10——15m高，直徑有6——8dm，有排得好實嘅扁菱形葉痕。佢啲樹葉比較大兼好似把弓咁攣，長4——6m，一般生喺莖嘅頂部而搞出咗個密集嘅羽狀樹冠出嚟。葉係單葉羽狀全裂品種，裂片數係150——200嚿/隻，樣係窄而直，上邊比較尖，幾部裂片好似啲針刺噉。而佢嘅基部係啡黃色，而且比較大。而佢嘅花係肉穗花序，喺樹杈嗰度生，一般喺每年5——7月開花。呢樖樹一般喺8——9月份結果，佢嘅樣係話似蛋形又唔似，話似波形又唔似，先端有小小突，喺熟咗嗰時係淡黃色，有光澤。而佢嘅核係啡色嘅橢圓形品種，中間有條深嘅坑響度。

## 適應環境
呢樖樹都幾禁（）旱同短期嘅低溫，但係長期嘅低溫係唔生得嘅。

## 用途
呢種植物一般用嚟做公園同庭院、綠籬植物都得。

## 相

## 有關嘅書
* 江苏沿海地区原色种子植物志 第378页　科学出版社　ISBN 978-7-03-037655-8

## 出面網頁

* Phoenix canariensis Chabaud  加拿利海枣 中国高等植物信息系统
* 加拿利海枣图片和介绍 360Doc个人图书馆
* 加拿列海枣 厦门常见植物资源库

類:刺葵屬
類:四季常綠植物
類:喬木
類:綠籬植物
類:觀葉植物
計時器

**計時器**（**marine chronometer** / **chronometer**）係可以用嚟量度時間嘅機械：一個計時器內部會有一啲週期恆定（每隔一段時間重複一次）嘅物理過程（例子可以睇鐘擺），於是用家就可以靠睇吓個過程重複咗幾多次嚟知道時間。
110 (搞清楚)

**110**喺大多數嚟講都係109到111嘅自然數，佢可以係：

* 110 (緊急電話冧巴)
* 鐽嘅原子序數
* 一種同45嘅啤牌遊戲。
* 公元前110年或110年
110 (緊急電話冧巴)

**110**係中華人民共和國、中華民國（台灣）同日本、德國嘅報警電話。喺出現緊急狀態嗰陣，市民可打「110」向差佬報告話發生咗乜大頭佛或遇到嘅危險。

## 應用
呢個電話之所以變咗報警電話，係由於20世紀90年代初期嗰時嘅舊式電話係轉盤撳掣嘅嘢，其中撳1係最短，撳0係最長，嗰時撳完兩個1之後話眞係報警先至撳0話唔使打錯電話，即使係打錯都有時間扱機。
### 中華人民共和國
喺1986年1月10號，嗰時中華人民共和國沿海同內陸嘅大城市公安機關為咗適應鬥爭形勢嘅發展需要而提高公安機關嘅接警快速反應能力，加上為咗方便啲群眾報警、求助同投訴，更好噉為人民群眾服務，先至搞咗盜（匪）警電話嘅110出嚟。
### 中華民國
### 日本
### 德國

## 出面網頁
* 1月10日：28年前全国第一个110报警服务台成立 中青在线 （2014年01月10日）

類:電話冧巴
1878200

**1878200**係香港天文台畀市民查詢天氣服務嘅電話冧巴，呢條熱線叫做「打電話問天氣」。2017年1月24號開始加強服務。除咗原有嘅天氣警告、預報、香港標準時間同地球物理資訊之外，新嘅「打電話問天氣」服務為用戶提供更實時嘅分區氣溫同雨量資訊，由以前每個鐘更新一次提升至分別喺10同15分鐘一次。

## 出面網頁
*1878200「打電話問天氣」服務指南

## 參考
蘇鐵

**蘇鐵**（；學名：**'）；第個名係**鐵樹**（）或**避火蕉**（）或**鳳尾鐵**（）或**鳳尾蕉'''（）；佢係蘇鐵科蘇鐵屬嘅常綠喬木，原產地喺中國東南邊，日本琉球群島、菲律賓同印尼。呢種植物重係蘇鐵屬嘅其中一種比較好彩留到而家重響度嘅物種。

## 名
呢種植物唔係金屬鐵嘅一種，佢之所以帶有「鐵」字嘅名係因為佢嘅木質密度比較大，沉到好似啲鐵噉，如估放落啲水度就沉咗落去喇。加上呢樖嘢喺生長過程入面一定要好多Fe元素先至得。

## 形態
呢樖嘢同龍血樹一樣都生得好慢吓，因為佢出世之後10幾年以上嘅樹先至開花。而樹幹係短而粗，樹葉比較堅硬兼羽狀分裂，一般生嗮喺莖頂，而線形裂片度有嚿中脈，邊緣向下攣，葉色係深綠，而佢啲葉基嗰度有刺。植種方面，公乸都唔同品種。佢啲花方面，一般生喺莖頂。花公係由好多好多嚿好似鱗片噉嘅雄蕊搞出嚟，而花乸係從一嚿羽毛噉嘅心皮搞出嚟，而心皮下邊重有兩嚿好多粒組成嘅生胚珠。而佢啲核係紅色，稍微有啲扁。

## 生長環境
佢鍾意有光同鐵素，稍耐半陰嘅靚泥，稍微有酸性嘅泥同比較暖嘅氣候都生得。佢幾禁（）短時間嘅凍冰冰天氣同乾旱，但係唔禁（）＜0℃嘅天氣。

## 用途
蘇鐵除咗可以用嚟做盆景樹木之外，重有以下呢啲用途：
### 藥用價值

蘇鐵係一種漢方藥材，佢啲葉可以用嚟做藥，有散瘀同止血嘅功效。

### 食用
蘇鐵嘅樹幹入面嘅薄壁細胞度有好多澱粉，磨成粉之後可以食得。嗰啲嘢俾人話成「西米」。

## 毒性
蘇鐵嘅核有蘇鐵甙，如估唔小心食咗佢啲核嘅話會搞出抽筋、嘔、肚疴同出血等徵狀。

## 植物活化石
呢種植物之所以話最古老嘅裸子植物，係因為佢喺3億年前嘅晚石炭紀出現咗，甚至喺中生代嘅侏羅紀嗰時發展得比較犀利。喺1.6——1.9億年前嘅3000萬年入面，蘇鐵類嘅植物同恐龍一齊，都係地球嘅霸王。但係過咗幾億年嘅地質同氣候變遷，恐龍已經絕咗種，加上大多數嘅蘇鐵類植物都變成絕滅物種，重有啲變咗化石都有。而呢樖嘢從恐龍時代一直行到而家為止重響度嘅物種。

## 相

## 註

## 有關嘅書
* 稀有植物大探秘 第35－37页　　ISBN 978-7-5082-6715-9

## 出面網頁

*蘇鐵, Sutie 藥用植物圖像數據庫 (香港浸會大學中醫藥學院) 
*奄美大島ケーナビサイト 「 エコラリー奄美 」
*2012 台灣植物分類學會年會暨植物多樣性與系統分類研討會-看不見的威脅：境外栽種的台東蘇鐵與琉球蘇鐵的基因滲漏
*Sago 'Palm' care and cultivation 西米棕櫚的照顧和栽培
*The Sago Palm,Cycas revoluta
*The Cycad Pages
*苏铁 苗易网
*苏铁植物介绍 深圳市中国科学院仙湖植物园

類:蘇鐵屬
類:四季常綠植物

類:喬木
類:藥用植物
類:有毒植物
類:糧食
類:植物之最
紅刺林投

**紅刺林投**（；學名：**）係露兜樹科露兜樹屬嘅常綠灌木或喬木仔，原產地喺馬達加斯加。

## 形態
成樖嘢好直，有分支。喺主幹下邊同榕樹一樣有氣根，但同榕樹唔一樣嘅係，佢啲氣根係好似啲章魚噉散出去嘅。而樹葉方面，唔單止多，甚至好密，重要排成螺旋嘅樣出嚟，而葉邊同中脈後邊有鉤刺。佢啲果係波形。

## 生長環境
佢鍾意有光同高溫兼濕度大嘅氣候生長。

## 相

## 出面網頁

* “长着章鱼脚”的红刺露兜树 中国科学院
* 紅刺露兜樹 興安生態數位解說資源網
* 

類:露兜樹屬
類:四季常綠植物
類:灌木
類:喬木
打電話問天氣

呢個詞可以指：
* 香港天文台嘅查天氣嘅電話：（852）1878200
* 澳門地球物理暨氣象局（氣象局）嘅查天氣嘅電話：（853）1311
猶太 (搞清楚)

一般指同猶太人有關嘅嘢，其中「太」通「大」。可以係：
*猶太人
*猶太教
*猶太教哲學
*猶太語言，猶太人講嘅語言嘅總稱
*猶太會堂，猶太教嘅宗敎場所
*猶太公會，古代以色列嘅最高法庭
*猶太曆，猶太人用嘅曆法
*猶太區，舊時西洋專門畀猶太人住嘅城區，又叫隔都
*猶太自治州，俄羅斯嘅自治州
*猶太行省，羅馬帝國嘅行省
*猶太戰爭，羅馬帝國同猶太人之間嘅戰爭
*猶太學，專門研究猶太文化、歷史嘅學科
*中國猶太人，猶太人喺中國嘅分支

## 睇埋
*猶大
猶大福音

《**猶大福音**》（希臘文：**Ε᾽ΥΑΓΓΈΛΙΟΝ ΤΟΥ̃ ᾽ΙΟΎΔΑ**；拉丁文：**ĒVANGELIVM IVDÆ**）係一本以科普特文記載嘅神秘主義派福音書，裡面主要記載耶穌同猶大嘅對話。

《聖經》收錄嘅四本福音，都將猶大描寫成出賣耶穌畀羅馬當局嘅反骨仔。但係《猶大福音》嘅記載同《聖經》大相逕庭：根據《猶大福音》，猶大出賣耶穌嘅原因唔係為咗錢，而係因為耶穌叫佢噉做，以幫助耶穌盡早擺脫肉體嘅束縛，釋放神性。

天主教、東正教同新教普遍都認為呢卷書係偽經或異端作品。大部份學者認為呢卷書嘅真確性存有大量疑問。 尤其是呢卷書裏面同其他聖經書卷所描述嘅猶大完全相反。另外呢卷書內容亦充滿諾斯底主義（神秘主義）嘅色彩，並指猶大係唯一得着耶穌真正福音嘅門徒。

## 歷史背景
最早關於《猶大福音》嘅記載，來自於公元二世紀神學家愛任紐嘅《駁異端》（）。爾本書裏面提及到《猶大福音》嘅存在，並且將爾本書同其他神祕主義派福音擺賣一齊批判。

1978年，一位埃及農民喺拿戈瑪第嘅古代山洞裏面，第一次發現徂一批包含《猶大福音》嘅手稿。1979年，爾批手稿落徂喺埃及古董買賣人夏拿手上。之後批手稿曾經被盜，但係後來攈得返。

1983年5月，夏拿邀請徂來自三間美國大學嘅三位學者去瑞士日內瓦，希望能夠將爾批手稿賣畀學術機構。但由於夏拿出價太高，美國學者表示大學出唔到咁多錢，交易最終流產。之後夏拿去到美國，繼續試圖出賣爾批手稿，但幾次談判都因為夏拿出價太高而失敗。夏拿於是將爾批手稿擲徂喺美國紐約州長島一間花旗銀行分行嘅保險箱裏面。早期神學家近兩千年來想做都做唔到嘅事，竟然陰差陽錯恁被夏拿做到徂：紐約長島係沿海城市，氣候潮濕過埃及唔知幾多倍，而銀行保險箱係唔防潮嘅，於是啲手稿就漚著喺個保險箱裏面慢慢腐爛。

2000年4月，瑞士古董買賣人芙列達·查哥斯－努斯伯格（Frieda Tchacos-Nussberger）終於以30萬美金嘅價格買低徂爾批手稿。可惜嘅係，由於長年漚著喺保險箱裏面，好多內容都已經消失澌。查哥斯－努斯伯格嘗試將批手稿轉賣畀耶魯大學，但耶魯大學無買到，淨係話徂俾查哥斯－努斯伯格知：爾批手稿裏面包含徂失傳多年嘅《猶大福音》。查哥斯－努斯伯格之後邀請徂一批專家學者對爾批手稿進行修復、翻譯同碳-14定年，並且成功講服國家地理頻道資助佢。

2006年，國家地理頻道首次公佈徂查哥斯－努斯伯格工作組修復同翻譯嘅《猶大福音》。

## 內容摘要
*創造世界嘅上帝其實唔係至高無上嘅神，真正至高無上嘅神係人類無辦法理解嘅存在；
*耶穌唔係創世神個仔，而係真正至高無上嗰個神嘅顯靈；
*耶穌對人世感到厭倦，要求猶大出賣佢，亦都係因為想擺脫肉體嘅束縛，釋放神性；
*同其他福音書唔同嘅係，《猶大福音》淨係記載到耶穌被羅馬士兵捉走，而完全無關於耶穌受難同復活嘅記載。

## 參考

類:新約偽經
涓他吉剌斯

**涓他吉剌斯**（；，；）係個好出名嘅德國作家。寫咗《鐵皮鼓》、《貓同老鼠》等作品。由於渠嘅語言風格創新，加上想像力好豐富兼手法獨特，喺嗰時嘅世界文學界都已經幾巴閉。佢寫嘅《鐵皮鼓》喺1980年俾人改編拍成電影，喺1999年10月重攞埋諾貝爾文學獎，嗰時瑞士科學院話《鐵皮鼓》係第二次世界大戰之後，世界文學嘅其中一本最緊要嘅作品。

佢收尾惹咗傳染病，2015年4月13號喺呂碧克死咗，終年87歲。

## 註

類:德國作家
類:諾貝爾文學獎得主
酒樽椰子

**酒樽椰子**（；學名：**'），又叫做**酒樽樹'''（），係棕櫚科酒樽椰子屬嘅常綠喬木仔，原產地喺非洲馬達加斯加嘅馬斯卡利群島。

## 形態
成樖嘢好矮，單幹，好似啲酒樽噉。樹葉方面，佢係羽狀複葉，但係葉數比較少。佢嘅生長速度比較慢。

## 生長環境
佢鍾意高溫多濕兼夠嗮陽光嘅氣候環境，但係佢驚比較凍嘅天氣。

## 出面網頁
* 酒瓶椰子 自然系圖鑒
* 酒瓶椰子 嘉義縣興中國小

類:酒樽椰子屬
類:四季常綠植物
類:喬木
呂碧克

**呂碧克**（，；或，讀音：）；）全稱**[[漢莎城市]]<u>呂碧克</u>**（德文：**Hansestadt Lübeck**），係德國北部舒勒斯維－荷斯泰因州嘅第二大城市，面積214.14平方公里。歷史上，呂碧克曾經係神聖羅馬帝國嘅一個自由城市，後來重一度成為漢莎同盟實際上嘅首都。雖然喺1937年納粹德國當局通過《大漢堡及周邊區劃調整法》褫奪徂呂碧克嘅「自由漢莎城市」頭銜（可能係因為希特勒想報呂碧克喺1932年唔俾佢喺呂碧克拉票嘅決定），但係今日市政府嘅網站依然用緊「漢莎城市呂碧克」伊個頭銜。

呂碧克舊城區喺1987年被聯合國教科文組織指定為世界遺產。

## 參考



類:德國城市
唔見錢嘅比喻

**唔見錢嘅比喻**係耶穌講嘅一個比喻，記載喺《新約聖經》《路加福音》第15章第8-10節。呢個故事係《路加福音》第15章裏面耶穌嘅比喻「三部曲」嘅第一個，另外兩個比喻係迷羊嘅比喻同浪子嘅比喻。

## 聖經譯文

## 解釋
耶穌用一個婦人唔見錢嘅比喻，嚟強調失而復得嘅真理。十個銀幣可能代表一個婦人嘅所有積蓄，若果失落咗一個，都係一件嚴重嘅事。一個銀幣等於一個人喺葡萄園度做一日嘢嘅人工，對佢嚟講，係莫大嘅損失。因此佢要點着盞燈，打掃間屋，細心噉去搵。東方嘅房舍只有一佪窗口仔，可以透入屋嘅光極之有限，因此屋入面通常都係漆黑一片。婦人喺噉嘅情況之下搵銀幣，好比海底撈針。婦人以破釜沉舟嘅精神，終於搵到呢個失而復得嘅銀幣，將佢揸係手度嗰種莫名嘅喜樂實在難以形容。同樣，當一個罪人悔改，上帝同眾天使都喜樂，就好比呢個婦人重獲失去珍貴嘅物品一樣咁開心。

## 參考
迷羊嘅比喻

**迷羊嘅比喻**係耶穌講嘅一個比喻，記載喺《新約聖經》《馬太福音》第18章第12至14節、《路加福音》第15章第3至7節。呢個故事係《路加福音》第15章裏面耶穌嘅比喻「三部曲」嘅第二個，另外兩個比喻係唔見錢嘅比喻同浪子嘅比喻。

## 聖經譯文

## 解釋
猶太地牧羊人嘅使命，艱難而且危險。因為有陡峭嘅懸崖同荒涼嘅沙漠。草原上並冇欄柵，因此羊極容易走失。耶穌講咗一個迷羊的比喻：有一個牧人擁有一百隻羊，走失咗一隻。佢唔會為咗嗰九十九隻安全嘅羊感到滿足，反而穿山越嶺，千辛萬苦將嗰隻迷路嘅羊搵返來。佢雖然已經筋疲力盡，仍然帶住喜樂嘅心將羊托上佢膊頭。呢種係失而復得嘅喜樂經歷。當一個人搵到佢唔見咗嘅嘢，一定會樂於同人分享呢份無比嘅喜樂。呢個比喻解釋一個罪人悔改，上帝嘅喜樂就好似牧羊人搵返迷路嘅羊咁喜樂。人可能會對罪人表示放棄，不過上帝卻唔會噉樣。

## 參考
腰帶

**腰帶**係綁喺腰間嘅帶，以前多數布帶，綁住件袍。有啲功夫會以帶色以示高低。

西洋衣着有皮帶，扣喺褲上頭，通常用真皮或者人造皮做。

## 睇埋

*吊帶

類:帶
廣州雕塑公園

**廣州雕塑公園**（）係中國廣東省廣州市嘅一間公園，喺白雲區飛鵝嶺嘅下塘西路西邊。呢間公園喺1996年嗰時，為咗慶祝廣州建城2210週年嗰時起嘅一間公園。呢間公園重係全中國第一間主題式嘅雕塑公園。

## 敘述
呢間公園係按咗雕塑同園林、觀景同教育、藝術同歷史夾埋一齊嘅原則嚟起。呢間公園入面嘅環境都幾靚吓，甚至入面有好多雕塑響度。公園入面嘅主要雕塑景有華夏柱、雕塑大廣場、古城輝煌、南州風采、平衡廣場仔、廣州風情街、唐大禧雕塑園等。而呢啲作品講嗮廣州史同嶺南文化特色出嚟。專門係畀啲遊客搞清楚現代嘅藝術同嶺南嘅文化。

## 攷
* 广州雕塑公园 tripadvisor
* 广州雕塑公园 广州本地宝

類:廣州公園
類:廣州市白雲區
下塘西路

**下塘西路**（「塘」字有變調，）係中國廣東省廣州市入面嘅一條主幹道，成條馬路係呈西北-東南走向。條路南邊從越秀區童心路開始，一直向北去到白雲區廣園中路同埋白雲大道南嘅交界嗰頭。呢條馬路係雙向行駛。

## 概要
全長2公里，闊18米，雙向4車道。

## 經過嘅道路

呢度啲路順序係從南去到北嚟排嘅，其中**加粗**咗嘅字係主幹道：
*西勝街、**[[童心路 (廣州)|童心路]]**
*麓景西路
*政通路
***[[廣園路立交橋]]**
*政民路
***[[廣園路 (廣州)|廣園中路]]**、**[[廣州環城高速公路|北環高速公路]]**（橋頂穿過，唔連埋一齊）、**[[白雲大道 (廣州)|白雲大道南]]**
猶大·達太

**猶大·達太**（；，拉丁轉寫：Ioudas Thaddaíos；），又叫（；，拉丁轉寫：Iuda Levvey），係新約聖經記載嘅耶穌十二使徒之一。猶大係新教譯法，天主教譯爲**猶達·達陡**（），東正教譯爲**儒達**（；，拉丁轉寫：Iuda Faddey）。作爲基督敎聖人，佢又叫**聖猶達**、**聖達陡**、**聖猶大**、**聖達太**、**聖儒達**。有人認爲佢就係耶穌嘅細佬猶大，不過佢唔係出賣耶穌嘅嗰個猶大。

亞美尼亞使徒教會尊榮猶大·達太共巴多羅買做主保聖人。喺羅馬公教，佢係人喺絕望場合同危難環境嘅主保聖人。

喺《馬太福音》《馬可福音》記做「達太」，喺《路加福音》記做「雅各伯嘅仔猶達」，傳統上呢兩個名解釋係同一人物。

## 註

## 攷
猶大

可以係：
## 基督教
*猶大 (舊約)，以色列十二列祖之一
*猶大 (耶穌細佬)，耶穌嘅細佬
*猶大·達太，耶穌十二使徒之一
*猶大書，聖經嘅一部分
*加略人猶大，正統基督教認爲出賣耶穌嘅人
*猶大福音，福音經書，但未畀正統基督敎會承認

## 猶太人
「猶大」同「猶太」有辭源上關係，喺文言「大」同「太」亦互爲通假。
*猶大王國，位於而家以色列一帶嘅古國
*猶大支派，以色列十二支派之一
*猶大·馬加比，猶太人嘅民族英雄
*猶大地，猶太人嘅祖宗故土

## 睇埋
*猶太 (搞清楚)
白膠漿

**白膠漿**，主要成分**聚醋酸乙烯酯**（**PVA**），係種漿糊，色水白淨，黏力比普通膠水勁，通常用嚟黐木頭用。亦都係釘裝用嘅兩種常用膠水之一。
超能膠

**超能膠**，亦叫**萬能膠**，化學名**氰基丙烯酸酯**，係種好勁嘅膠水，一接觸到空氣就會即刻乾，乾咗後可以黐得好實。
漿糊筆

**漿糊筆**係種文具，將漿糊放落一枝筆形嘅圓筒，外形似唇膏，一開蓋就用得，方便又乾淨。
## 睇埋
*膠水
膠水

**膠水**泛指可以用來黐埋兩件嘢嘅液體。用飯或者麪粉整嘅叫**漿糊**，通常唔會叫膠水。但係相對糊狀嘅膠水亦都有人叫漿糊。

唔係所有膠水都係黐笠笠嘅，例如模型膠水其實係一種天拿水。

## 睇埋
*漿糊筆
*白膠漿
*超能膠
美麗針葵

**美麗針葵**（；學名：**'）；第個名係**軟葉刺葵**（）、**羅比親王椰子**（）、**羅比親王海棗'''（）；佢係棕櫚科刺葵屬嘅常綠灌木，原產地喺老撾等東南亞、印度嘅支那地區。而家喺印度、越南、老撾、緬甸同中國大陸嘅廣東、廣西、雲南等地嘅海拔480——900米地區都可以搵到佢。呢樖植物大多數生喺河邊。

## 形態
佢嘅莖係短而粗，有單生同叢生嘅品種，但大多數係單生品種，成樖嘢有1——3米高。而葉色係淺綠色，有光澤，稍微有小小曲嘅羽狀全裂品種，長1m。而佢嘅花一般生喺樹葉堆嗰度，平時好難發現佢。佢嘅花序方面，花軸係扁平，上邊好似部船，下邊好似條管噉，同花序一樣長，但佢係雌雄異株品種。花公嘅花萼方面，一般長1mm，3齒裂，有3嚿花瓣響度。而花乸係有啲小小似蛋嘅圓形噉，一般長4mm。佢嘅果方面，長14mm，直徑6mm，紅色有尖頭嘅品種；果肉比較薄，佢嘅味好似啲棗噉。

## 用途
呢種植物一般用嚟做盆景植物或庭院植物。

## 相

## 有關嘅書
* 江苏沿海地区原色种子植物志 第378页　ISBN 978-7-03-037655-8

## 出面網頁

* 软叶刺葵 美丽针葵 中国农业网

類:刺葵屬
類:四季常綠植物
類:灌木
福建茶

**福建茶**（；學名：**'／**'）係紫草科基及樹屬嘅常綠灌木，原產地喺熱帶嘅亞洲同臺灣，而家喺南亞、東南亞嘅熱帶地區，甚至係中國嘅華南地區都可以搵到。

## 用途
呢種植物可以用嚟做庭院嘅觀景植物、綠籬樹同修剪造型植物，甚至佢啲葉可以用嚟浸茶都得。

### 藥用價值

福建茶可以用嚟做藥，佢有清熱解毒、活血散瘀、涼血止血同埋消腫止痛嘅功效。

## 出面網頁
* 
* 福建茶 葫蘆中醫藥專業資訊網

類:基及樹屬
類:四季常綠植物
類:灌木
類:藥用植物
類:茶嘅原料
類:綠籬植物
尖葉木樨欖

**尖葉木樨欖**（；學名：**）係木樨科木樨欖屬嘅常綠灌木或喬木仔，原產地喺中國嘅雲南、四川、廣西同印度嘅海拔600——2800米嘅森林入面。而家喺阿富汗、印度、克什米爾、巴基斯坦同中國嘅雲南、四川等地嘅海拔600——2,800米地區都可以見到佢。呢樖嘢大多數生喺森林同河邊嘅灌叢林入面。

## 形態
呢樖嘢嘅枝葉比較多，佢嘅細枝好似四邊形噉，而葉色方面，一年四季都係深綠色。喺春天出新葉嗰時變淡黃。

## 用途
呢種植物唔單止可以用嚟做觀景植物，重可以用嚟做藥都得。
### 藥用價值

呢樖嘢可以用嚟做藥，可以醫疴尿唔順暢同淋漓澀痛嘅功效。

## 相

File:Starr 070111-3138 Olea europaea subsp. cuspidata.jpg|
File:Olea europaea cuspidata-africana Cape Town.JPG|
File:Olea europaea cuspidata-africana - Cape Town.JPG|
File:Starr 010423-0037 Olea europaea subsp. cuspidata.jpg|


## 出面網頁
* 尖葉木樨欖 43577.com
* 尖叶木樨榄 中国花卉报
* 

類:木樨欖屬
類:四季常綠植物
類:灌木
類:喬木
類:藥用植物
吊瓜樹

**吊瓜樹**（；學名：**'）；又嗌**吊燈樹**（）、**吊燈木**（）、**吊瓜木**（）；臺灣嗰邊嗌**臘腸樹'''（）；佢係紫葳科吊瓜樹屬嘅落叶喬木，原產非洲嘅熱帶地區。而家喺馬達加斯加、臺灣島、非洲同中國大陸嘅雲南、福建、廣東、海南等地都可以搵到佢。

## 樣
呢樖嘢一般喺春末夏初落葉。佢啲果就好似啲燈籠或吊瓜噉。

## 用途
呢種植物可以用嚟做庭院樹同行道樹。雖然吊瓜樹嘅果冇毒，可以食得，但係就硬到好似啲木頭噉，用普通嘅刀好難斬開佢，加上佢嘅纖維太多，所以好少有人嚟食。佢嘅瓜可以用嚟做醫皮膚病嘅藥。

## 相

## 註

## 出面網頁
* 吊瓜树 中國科學院華南植物園
* 

類:吊瓜樹屬
類:落葉植物
類:喬木
類:藥用植物
類:行道樹
漢語水平考試

**漢語水平考試**（又稱**中國漢語水平考試**；官方英文簡寫**HSK**（取自漢語拼音**H**ànyǔ **S**huǐpíng **K**ǎoshì））係為測試母語唔係漢語嘅人士（包括外國人、華僑同中國國內少數民族人員）嘅漢語水平而設立嘅官方國家級標準化考試。

漢語水平考試由北京語言大學漢語水平考試中心設計研製，包括基礎漢語水平考試（簡寫HSK（基礎）），初、中等漢語水平考試（簡寫HSK（初、中等））同埋高等漢語水平考試（簡寫HSK（高等））。漢語水平考試每年定期喺中國國內同埋海外舉辦，凡考試成績達到規定標準，可獲得相應等級嘅《漢語水平證書》。考試由中國教育部國家漢語考試委員會全權指導，並頒發漢語水平證書。

## 出面網頁
* 漢語考試服務網
* 考點-香港中文大學雅禮中國語文研習所
五胡

**五胡**（）係指中國3～4世紀時，從北方同西方移居中國嘅五個非漢民族（少數民族），即匈奴、鮮卑、羯、羌、氐。呢啲部族喺五胡十六國時代依次以中國北部爲中心建立國家，而同晉朝對立。

## 攷

## 參攷文獻
*

類:中國古代民族同埋國家
冷糕

**冷糕**（「冷」讀「毛冷」嗰個「冷」），又叫**砂糖夾餅**，臺灣叫做**麥仔煎**，東南亞地區叫做**曼煎粿**，係廣東潮州嘅特色小食，外層塊餅似雞蛋仔，入面夾芝麻、花生碎、椰絲、同砂糖餡，對摺切成三角形賣。

呢隻小食喺1960年代到1970年代嘅香港街邊都幾流行，到而家得返一兩檔賣。另外澳門仍然都留存呢隻小食。

## 參考
旗桿

**旗桿**，亦寫**旗杆**、**旗竿**，係用嚟掛旗嘅一碌桿，可以用木或者金屬整，桿上面有條繩，綁幅旗落條繩度，再拉條繩，就可以扯起幅旗。

## 睇埋
*五支旗桿
*旗桿屋
白雲區景泰中學

**白雲區景泰中學**（）係中國廣東省廣州市嘅一間中學，喺白雲區景泰新村嘅富悅街48號（河田西路巴士總站嘅對面）。呢間學校喺2003年開辦，之前係廣州市第八十中學屬下嘅一間實驗學校，而家係白雲區嘅一間民辦學校。

## 校服色

呢間學校嘅校服色係或品種。

類:廣州市白雲區
西米撈

**西米撈**係香港新派糖水，由西米露改良出嚟。佢同西米露一樣都有西米，但會落大量嘅生果粒（最流行係芒果）撈埋一齊，凍食。

西米撈係1990年代由香港甜品舖許留山頭一個賣，之後好多甜品舖都有得賣。
王全國

**王全國**（；；），中國共產黨黨員，湖北省襄樊市上王集鄉（而家係湖北省宜城市王集鎮）人。曾經做過中共廣東省委副書記同廣東核電合營有限公司董事長。

佢喺2015年4月16號13點30分喺廣州嗰邊因病而死，終年95歲。

## 攷
* 王全国同志逝世 羊城晚报 （2015-04-17 A4版）

類:王氏
類:湖北人
類:中國共產黨員
類:廣東省委副書記
廣州市第17中學

係中國廣東省廣州市嘅一間中學，喺越秀區小北路280號。呢間學校喺1929年創辦，之前係大中同嘉應呢兩間私立學校合併而成，直到1953年嘅公私改制之後先至合併而成嘅一間學校。

## 校服色

呢間學校嘅校服色係嘅品種。

## 史
### 成立初期
其實呢間學校喺1929年嗰時由私立大中中學同埋嘉應中學合併而成，喺啱啱成立無耐，由於校舍分得比較散，加上校本部同高中部都喺仰忠街，而初中部就喺聚賢坊同榨粉街（而家係聚賢坊小學同廣州市豪賢中學）嗰邊，嗰時由於學校冇乜錢搞到幾乎冇乜嘢嚟辦學，但係由於佢哋有幾慳就用得幾慳，結果俾社會人士讚，而有好多人入嚟嗰度讀書。而校區就喺1932年嗰時揀咗喺蟹崗嘅濂泉邊嗰度（而家嘅小北路附近嘅東濠涌邊嗰頭）搞間學校，直到1936年先至起好。嗰時租原先喺仰忠街同聚賢坊嘅校址就取消咗，凈係留返榨粉街畀初一嘅新生嚟榨粉街嗰頭讀。嗰時學校入咗穩定嘅發展時期，喺1934——1937年期間，學生人數去到1300——1500人，係嗰時廣州市三大私立學校之一。

#### 所謂「嘉應中學」
嘉應中學係嘉應嘅五縣（梅縣、興寧、五華、蕉嶺、平遠）嗰時喺廣州嘅出名人士——陳伯威、李伯鳴、曾魯、劉偉崧、劉飛航等人喺1948年辦嘅一間學校，喺而家小北路嘅朱紫寮嘉應山莊（而家係越秀公園嘅一間酒樓）。而呢間學校喺1953年7月就同私立大中中學合併咗。

### 抗日戰爭時期
1931——1935年，嗰時學生就猛咁搞讀書會嚟整閱讀進步書刊傳播中國共產黨嘅抗日救亡主張；甚至喺「—二·九」運動之前，廣州嗰頭有黨嘅地下週邊組織中國共產主義青年同盟活動吸引咗一大批私立大中中學嘅盟員過嚟參加。就喺1935年12月31號，大中中學有好多學生參加咗中山大學學生搞嘅抗日救亡示威大遊行同紀念沙基慘案嘅遊行。

喺抗戰嗰時，由於學校分佈得比較散，加上校址成日變。喺1937年7月9號俾蘿蔔頭炸嗰陣，當局要求各大中學搬出廣州嚟避開啲蘿蔔頭，而私立大中中學喺南海縣（而家係南海區）九江鎮嗰度搞分校。嗰時由於喺廣州小北嘅大中中學係一篇鄉下嘅地區，所以就繼續開課，但由於俾日本仔猛咁搞搞震，時開時停，搞到佢哋有時去九江嘅分校嗰度上課避難。到咗1938年8月重喺香港新界粉嶺嗰度搞校址嚟辦香港大中中學搞初中同高中，而學生除咗一部分舊生之外，重招收咗批由廣州轉到香港嘅學生。1938年10月21號，由於日本仔攻陷羊城，廣州同九江嘅私立大中中學全部停辦，搞到有部分校董都一窩蜂噉嚟嗮香港大中中學入邊；甚至喺1939年2月重喺香港般含道同九龍城侯王道嗰邊搞校址，而粉嶺大中中學就搬到市區。直到1939年7月就停辦咗般含道嗰邊嘅校址，將學生統—集中到九龍城嘅侯王道校址上課，同時重喺九龍城太子道搞咗學生宿舍嚟畀去香港讀書嘅學生住宿。甚至連太子道嘅校舍都搞咗間小學。

1940年夏，喺台山同開平—帶嘅私立大中中學學生，由於抗戰搞到未能完成學業，要求喺當地起分校解決就地就讀問題。嗰時就喺開平嗰度搞咗間赤坎大中中學，甚至將開平赤坎土埠嘅東南大戲院同隔籬嘅一間攴攴齋嚟做校址。香港大中中學重派咗校長嚟赤坎度搞校務，後嚟日軍霸咗香港之後先至將香港大中中學停辦咗。而開平嗰邊嘅赤坎大中中學雖差唔多淪陷，但佢哋重係繼續上課。喺1942年3月3號日軍殺到開平赤坎之後，赤坎大中中學就搬到陽春縣（而家係陽江市陽春市）嘅河朗墟入邊。由於當地嘅封建惡勢力喺度猛咁搞搞震冇幫襯，學校辦咗一個禮拜就停咗。而私立大中中學從此就結束咗佢嘅幾次學校搬走嚟繼續教學嘅歷史任務。嗰啲大中中學嘅分校喺1947年冚唪唥一窩蜂噉返嗮嚟廣州嘅蟹崗道複辦。

### 大中中學同嘉應中學嘅合併
喺1953年7月—10月大中中學同嘉應中學話要聯合辦學先至改名做「大中嘉應聯合中學」。而學校就用咗嘉應嘅財政勢力喺蟹崗道同錦華坊嗰邊買咗三幢大樓嚟做教工宿舍同女生宿舍。而1953年10月14號，大中嘉應聯合中學就改成公立學校而改名做而家嘅「廣州市第十七中學」。喺學校改成公辦之後就出咗一大批猛人出嚟。

### 文革時期
喺1966—1976年嘅文革期間，呢間學校費事俾嗰時嘅破四舊風氣影響，大部分嘅師生就跟住學校而行過一段艱難嘅蹉跎歲月。嗰時重出咗幾批嘅改革開放勇士出嚟。喺文革結束咗之後，歷史就翻開咗新嘅一頁，而十七中嘅廣大師生嘅革命精神就俾人猛咁讚。

### 改革開放之後
而學校喺1980——1984年搞咗一次整頓之後，甚至喺1984年提出咗校訓。由於嗰時學校喺度猛咁搞教育改革先至出咗新嘅成績出嚟，甚至俾上級領導部門讚咗好多次都有。喺2000年嗰時變成廣州市一級學校。

## 攞過嘅獎
* 全國科技體育傳統校
* 全國青少年集郵活動示範基地
* 廣東省普通高中教學水準優秀學校
* 廣東省一級學校
* 廣東省綠色學校
* 廣東省中小學校長培訓基地
* 廣東省現代教育技術實驗學校
* 廣東省全國教育統一考試定點考場
* 第六屆廣東教育學會教育管理專業委員會理事會理事單位
* 廣州市義務教育規範化學校
* 廣州市心理健康教育示範學校
* 廣州市安全文明校園示範學校
* 廣州市依法治校示範校
* 廣州市德育示範校
* 廣州市科技特色教育示範學校
* 廣州市食品衛生等級A級單位
* 廣州市人防教育先進單位
* 廣州市中小學教師資訊技術全員培訓考核優秀組織單位
* 廣州市民主管理工作星級（★★★）單位
* 廣州市巾幗文明崗
* 廣州市三八紅旗集體
* 廣州市教育工作先進單位
* 廣州市高中新課程實驗樣本學校
* 廣州市發展性教學評價實驗學校
* 廣州市青少年科技教育活動先進集體
* 廣州市教育統一考試先進考場
* 越秀區科普教育基地
* 越秀區科普工作先進單位
* 越秀區中小學科技教育工作先進單位
* 越秀區教育局先進基層組織
* 越秀區教育局先進基層團組織
* 越秀區教育系統綠化、衛生、後勤管理工作先進單位
* 越秀區校園安全工作先進單位
* 越秀區交通安全先進集體
* 越秀區三年辦學水準達標單位
* 越秀區校園禁毒活動先進單位
* 越秀區多媒體教育軟體最佳組織單位
* 越秀區教育系統特殊教育先進單位
* 越秀區創建文明城市“三年一中變”有功單位

## 附近嘅交通
*巴士：
*:小北花圈站、小北站
*電車：
*:小北站
*地鐵：
*:：小北站
廣州市第二十一中學

**廣州市第21中學**係中國廣東廣州冇咗嘅全日制中學，1954年創辦，2018年8月1號同廣州市越秀外國語學校合併而消失，喺越秀區天勝村16號。

## 校徽
呢間學校嘅校徽方面，佢係由廣州市嘅首拉丁字「G」搞出嘅跑道，係「發展運動軌跡同傳承前人智慧結晶嘅書」噉解。而阿拉伯數字「21」係「組成教化，助人嘅文明之火」噉解。同時重係一隻諗住擘開對翼嚟飛嘅雀仔噉解。成個撈稿係體現學校實行中國內地嘅教育方針，培養德智體等方面全面發展嘅社會主義事業接班人。

## 校服色

;短袖
*衫：相間，有領有紐扣。領同袖口都係帶些少相間嘅邊（出面}入面）；正面同反面，兩邊近膊頭位有底色，水平中間位有條線；兩袖純。左右對稱
*褲：，兩邊帶中等厚度嘅線，但線同底色之間有條幼嘅線。
;長袖
*衫：相間。領純，袖口帶兩條線。正面帶兩個直角三角形，背面同兩袖純，左右對稱。但左胸位同兩袖近手掌位都有「ERSHYZ」字樣。
*褲：純，近褲袋位有嘅「ERSHYZ」字樣。
;棉褸
相間。領同袖口都係，正面都係上下，兩色有鈍角V字嘅分界線，雖然正面近兩腎位有嘅鈍角三角形，但反面冇。兩袖上下，分界線係同斜線，喺近關節位；左右對稱。

## 史
呢間學校喺1954年9月開始創辦，嗰時重未有明顯嘅學校校界。喺啱啱開辦咗學校無耐，由呢間學校同市16中、市17中成立咗三間聯合中共黨支部隸屬中共市文教機關學校嘅總部門。而學校就畀咗廣州市教育局嚟睺住。到咗1957年11月～1958年7月間，學校就改名做「廣州師範專科學校附屬中學」，結果佢就同執信中學一齊成立咗廣州市中等教育黨委。而學校就屬廣州師專科學校。後嚟先至同17中一齊搞咗聯合中共支部。嗰時學校重係蘇聯化嘅教育學模式，而「教學計劃」教學大綱、教科書同教學法都係學嗮蘇聯（而家係俄羅斯）嗰邊嘅。

而學校喺環市東路嘅天勝村嘅崗仔嗰度起。喺成立初期先至搞掂咗嗰時規劃嘅一期工程，而建築物凈係得10間到，最高嗰棟樓係磚木結構、蘇聯掛瓦，紅階磚計面嘅三層樓建築，而二期嘅建築起咗喺環市東路邊，但係由於種種原因先至冇起到。結果就搞出而家嘅學校範圍出嚟。

學校到咗1958年8月先至開始收高中生而成為一間完全中學，學校就畀咗廣東師範學院嚟睺住，嗰時學校嘅教育教學工作從「蘇聯化」行到「勞動化」。而學校喺1964年8月先至改返之前嗌嘅「廣州市第廿一中學」嘅名。後嚟過咗十幾年就變成廣州市嗰時名氣比較大嘅一間中學。雖然話嗰時主觀指導思想入面話糾正照搬蘇聯課程嘅偏差同大躍進時期嘅勞動化的偏差，但實際根部都冇實現突破歷史錯誤形成嘅所謂「蘇化」同「勞動化」嘅限定。

喺文化大革命時期，由於教育俾人當成四舊嚟睇，結果高等學校招生考試制度就取消嗮，結果學校猛咁搞「複課鬧革命」，而呢個現象直到1976年先至結束。而廣州市第廿一中學革命委員會喺1976年先至取消咗。而1977年秋，由於中國內地恢復返普高等學校招生考試，學校嘅課程同秩序先至恢復返正常教學水平一直到而家。

2018年5月25號，喺越秀區第16屆35次政府常務會議同12屆第18次區委常委會議研究兼決定，將呢間學校同廣州市越秀外國語學校合併兼改名做**廣東實驗中學越秀學校**，重委託畀廣東實驗中學睇實。

## 攞過嘅獎
呢間學校攞過以下呢啲獎：
*全國教育科學「十五」規劃重點課題「四合一主體教學模式」實驗學校
*全國教育科學“十五”規劃課題“英語報刊閱讀教學新模式研究”實驗學校
*全國“心理健康教育研究與實驗”學校
*聯合國教科文組織環境人口與可持續發展（EPD）教育專案學校
*廣州市第一批心理健康教育示範學校
*廣州市示範性普通高級中學

## 註同攷
;註

;攷

021
百家姓

《**百家姓**》（）係北宋記載嘅姓氏書，初頭一共有411個姓，之後加到504個，入面有444個單姓、60個複姓。

舊時中國細路都會讀呢本書，同《三字經》、《千字文》並稱「三百千」。

## 排序
姓氏排序唔係跟全國姓氏人口去排。據南宋學者王明清考證，「趙錢孫李」之所以做咗《百家姓》前四姓，係因為百家姓喺北宋初年嘅吳越錢塘地區形成，所以就用嗰時嗰度最重要嘅家庭姓氏：

#趙氏：大宋皇帝嘅姓氏。
#錢氏：吳越國王嘅姓氏。
#孫氏：吳越國王錢俶正妃嘅姓氏。
#李氏：南唐國王嘅姓氏。

而接落嚟嘅四個姓氏「周吳鄭王」都係吳越開國國王錢鏐嗰班老婆嘅姓氏。

## 一覽百家姓

## 延伸閱讀
千字文

《**千字文**》係中國南梁文官周興嗣（502年至549年）寫嘅文，有一千隻唔重複嘅唐字，相傳係梁武帝蕭衍攞咗王羲之寫嘅一千隻字練書法，叫周興嗣幫手將啲字編成篇有意義嘅文。舊時中國細路都會讀呢本書，同《三字經》、《百家姓》並稱「三百千」。

## 文體
《千字文》由「天地玄黃」到「焉哉乎也」，總共250句隔句押韻嘅四字短句構成，內容包含天文、地理、政治、經濟、社會、歷史、倫理，成篇文一字都唔重複。

## 內文（附）
一：

二：

三：

景行維賢，克念作聖。德建名立，形端表正。空谷傳聲，虛堂習聽。禍因惡積，福緣善慶。

尺璧非寶，寸陰是競。資父事君，曰嚴與敬。孝當竭力，忠則盡命。臨深履薄，夙興溫凊。

似蘭斯馨，如松之盛。川流不息，淵澄取映。容止若思，言辭安定。篤初誠美，慎終宜令。

榮業所基，藉甚無竟。學優登仕，攝職從政。存以甘棠，去而益詠。樂殊貴賤，禮別尊卑。

上和下睦，夫唱婦隨。外受傅訓，入奉母儀。諸姑伯叔，猶子比兒。孔懷兄弟，同氣連枝。

交友投分，切磨箴規。仁慈隱惻，造次弗離。節義廉退，顛沛匪虧。性靜情逸，心動神疲。

守真志滿，逐物意移。堅持雅操，好爵自縻。

四：

都邑華夏，東西二京。背邙面洛，浮渭據涇。宮殿盤鬱，樓觀飛驚。圖寫禽獸，畫彩仙靈。

丙舍傍啟，甲帳對楹。肆筵設席，鼓瑟吹笙。升階納陛，弁轉疑星。右通廣內，左達承明。

既集墳典，亦聚群英。杜稿鍾隸，漆書壁經。府羅將相，路俠槐卿。戶封八縣，家給千兵。

高冠陪輦，驅轂振纓。世祿侈富，車駕肥輕。策功茂實，勒碑刻銘。磻溪伊尹，佐時阿衡。

奄宅曲阜，微旦孰營。桓公匡合，濟弱扶傾。綺回漢惠，說感武丁。俊乂密勿，多士寔寧。

晉楚更霸，趙魏困橫。假途滅虢，踐土會盟。何遵約法，韓弊煩刑。起翦頗牧，用軍最精。

宣威沙漠，馳譽丹青。九州禹跡，百郡秦並。嶽宗恆岱，禪主雲亭。雁門紫塞，雞田赤城。

昆池碣石，鉅野洞庭。曠遠綿邈，巖岫杳冥。

五：

治本於農，務茲稼穡。俶載南畝，我藝黍稷。稅熟貢新，勸賞黜陟。孟軻敦素，史魚秉直。

庶幾中庸，勞謙謹敕。聆音察理，鑒貌辨色。貽厥嘉猷，勉其祗植。省躬譏誡，寵增抗極。

殆辱近恥，林皋幸即。兩疏見機，解組誰逼。索居閒處，沉默寂寥。求古尋論，散慮逍遙。

欣奏累遣，慼謝歡招。渠荷的歷，園莽抽條。枇杷晚翠，梧桐早凋。陳根委翳，落葉飄颻。

游鵾獨運，凌摩絳霄。

六：

耽讀玩市，寓目囊箱。易輶攸畏，屬耳垣牆。具膳餐飯，適口充腸。飽飫烹宰，飢厭糟糠。

親戚故舊，老少異糧。妾御績紡，侍巾帷房。紈扇圓潔，銀燭煒煌。晝眠夕寐，藍筍象床。

弦歌酒宴，接杯舉觴。矯手頓足，悅豫且康。嫡後嗣續，祭祀烝嘗。稽顙再拜，悚懼恐惶。

箋牒簡要，顧答審詳。骸垢想浴，執熱願涼。驢騾犢特，駭躍超驤。誅斬賊盜，捕獲叛亡。

七：

布射僚丸，嵇琴阮嘯。恬筆倫紙，鈞巧任釣。釋紛利俗，並皆佳妙。毛施淑姿，工顰妍笑。

年矢每催，曦暉朗曜。璿璣懸斡，晦魄環照。指薪修祜，永綏吉劭。矩步引領，俯仰廊廟。

束帶矜莊，徘徊瞻眺。孤陋寡聞，愚蒙等誚。謂語助者，焉哉乎也。
錢氏

**錢**係唐人姓氏，喺《百家姓》裏頭排第2位。排咁前嘅原因係因為佢係五代十國嘅吳越國嘅國姓，而編《百家姓》嘅人就係吳越國遺民。

## 名人
*錢起：大唐詩人，「大曆十才子」之一
*錢鏐：吳越國開國國王
*錢學森：中國航天科學家
*錢鍾書：中國文學家
*錢小豪、錢嘉樂兄弟：香港演員
2015年4月澳門大部分地區大規模停電事件

**2015年4月澳門大部分地區大規模停電**喺2015年4月15號發生。

## 背景
澳門對上一次停電係上個月31號喺北區發生嘅大規模停電，上次事件係由於有白蟻蛀咗啲電纜搞到停電嘅。

## 時間

## 回應
澳電話每年都會定期對變電站做定期檢測保養，而出事嘅變電站對上一次嘅巡查時間喺今年三月。澳電會盡快向能源辦交報告，對受停電影響嘅客戶同公眾做成影響，澳電就話深表歉意。

## 參考資料

類:澳門供電
2015年3月澳門黑沙環同祐漢區大規模停電事件

**2015年3月澳門黑沙環同祐漢區大規模停電**喺2015年3月31號發生。

## 背景
由於地下電纜壊咗，搞到黑沙環同祐漢區冇電。澳電就即刻用遙控操控嚟復電，四分鐘後全部回復正常，唯獨係關閘出入境大樓依然冇電，要靠後備電嚟維持基本過關需求。

## 時間

## 回應
澳電話呢件事係因為白蟻蛀咗條中壓電纜搞到冇電。

## 參考資料

類:澳門供電
安南

**安南**（；；）係越南嘅舊名，來自於中國唐代喺河內設嘅安南都護府，範圍相當於而家越南嘅北部、中部。喺法國統治時期，「安南」呢個名復出，成立咗安南保護國，隸屬於法屬印度支那，不過「安南」係法國方面嘅稱呼，越南阮朝稱之爲**中圻**（；）。

## 名稱
喺法國殖民支配下，安南作爲被保護國構成咗印度支那聯邦，即係阮朝支配下嘅越南中部，法國當局對佢採用咗安南嘅稱呼。法國殖民當局對於包含咗東京、交趾支那嘅「越南」（）一詞極力避開唔用，喺法文嘅學術書，多數用「安南」作爲越南全域嘅稱呼。

類:越南史
類:越南地理
中大本土學社

**中大本土學社**（英文：**CUHK Local Society**），係香港中文大學一個本土派學社，喺2013年12月創立，皆因唔滿意當時香港中文大學學生會對香港新移民嚟香港攞綜援嘅立場而開。佢口號係「本土意識，紥根中大」。

隨住各大專院校學生對學聯喺雨傘革命嘅決策嚴重失當，同埋對學聯秘書處人選產生嘅代表性有質疑，唔少學生都醞釀出退聯嘅諗法，之後香港大學學生會率先提出咗退聯公投重成功。2015年2月18號，中大本土學社亦跟住策劃退聯公投，佢哋希望可以普選學聯秘書長。事實上，新一屆學聯秘書長已喺2015年3月22號選出，當選人羅冠聰(有「羅三七」嘅謔稱)僅以37票當選。

中大本土學社喺2015年3月再次回應退聯問題，同埋指出如果學聯持續未提出改革時間表，就會正式啟動退聯公投，佢哋喺3月3號就退聯公投事宜展開咗校內投票程序。佢哋亦已經開始喺中大收集聯署，尋求其他學生支持，不過佢哋嘅行動就畀以學聯派、以張秀賢為首嘅中大學生會阻撓。

## 參考

## 出面網頁
*中大本土學社Facebook專頁
簡淑兒

**簡淑兒**（，，）係香港女藝人，參選過2012年度香港小姐競選，之後做無綫電視主持。2022年6月份宣佈離開無綫電視，結束9年賓主關係。

簡淑兒亦曾經喺2015年同許雅婷（Kabby）、溫心（Swan）、袁紫僑（CoCo）組成組合少女標本。

## 演出作品

### 節目主持（[[HOY TV|香港開電視 / HOY TV]]）
*2022年：離鄉別井的故事
*2023年：離鄉別井的故事 台灣篇

### 節目主持（[[無綫電視]]）
*2012年至2015年：TVB娛樂新聞台主播
*2014年：3日2夜（第21-22、55-56、61-64集）
*2015年：猩猩補習班（第71-73集）
*2019年：識玩旅行團（第一輯）
*2019年：眼睛去旅行
*2020年：3日2夜（第四輯）（第3-5集）

### 節目演出（[[無綫電視]]）
*2018年：誇極限大挑戰
*2021年：野外步出（第6集嘉賓）

### 節目演出（[[ViuTV]]）
*2023年：讓我一次買個夠（第31集嘉賓）

### 節目演出（HOY TV）
*2023年：我要做車手（參賽者）

### 電視劇（[[無綫電視]]）
*2015年：愛·回家 (第二輯) 飾 Carman（第822、870集）
*2016年：愛·回家之八時入席 飾 袁冰冰（Elsa）
*2016年：律政強人 飾 陳學欣（Queenie）
*2017年：迷 飾 倪樂兒（Chloe）
*2017年開始：愛·回家之開心速遞 飾 熊尚善（後生）
*2017年：超時空男臣 飾 汪以珊（真身）
*2017年：老表，畢業喇！ 飾 秘書
*2018年：平安谷之詭谷傳說 飾 賈淼淼
*2018年：波士早晨 飾 莊秀賢（Hana）
*2018年：大帥哥 飾 裘娸娸
*2019年：好日子 飾 齊珈
*2020年：C9特工 飾 孫羅娜
*2020年：踩過界II 飾 郭琳
*2021年：智能愛人 飾 AI：Carrie / 麥姑娘

### 電影
*2015年：衝上雲霄 飾 機艙服務員
*2017年：鬼網 飾 小茹

## 出面網頁
* 
* 
*
香港島專線小巴40線

**香港島專線小巴40線**係香港香港島一條專線小巴線，來往赤柱、淺水灣、深水灣同埋銅鑼灣，24小時服務，由進智公交營運。

一向以嚟，赤柱同淺水灣居民只能搭班次疏而兜路嘅中巴（後改由新巴營辦）嘅63（唔經香港仔隧道）同65號線（經香港仔隧道）往來銅鑼灣，所以呢條路線投入服務後，方便赤柱同淺水灣居民用直接途徑往來銅鑼灣區，都方便往來南區海灘同赤柱玩嘅市民，完全取代咗新巴63同65嘅地位，好多人搭。

## 史
*1992年：40線開辦。
*2000年2月28號：改經舂磡角、馬坑同赤柱廣場。
*2009年7月4號：推出同56線轉乘本線（或相反）八達通轉車優惠。
*2009年10月19號：唔經赤柱正灘嘅班次改名做40X線，喺車頭會插紙牌，以茲識別。
*2011年12月12號：調整收費，全程收費由HK$9調整到HK$9.6（通宵班次則由HK$11調整到HK$12），而淺水灣前往銅鑼灣的分段收費由HK$6.5調整到HK$7.2（通宵班次由HK$9調整到HK$9.6），另取消由跑馬地馬場到赤柱分段收費。
*2013年4月28號：調整收費，全程收費由HK$9.6調整到HK$10（通宵班次由HK$12調整到HK$13.2），而部份分段收費由HK$4.5-$7.2調整到HK$4.9-$8（通宵班次由HK$6.5-$9.6調整到HK$7-$10）。

## 出面網頁

*進智公交－小巴40線
*681巴士總站 小巴40線
ISO 14000

**ISO 14000**係由國際標準化組織設立嘅標準系列，同環境管理系統有關。佢唔單止係新創嘅一種環境保護制度，而係將一個組織所應該執行對環境嘅企業責任加入明文規定，綜合參考而家有嘅管理工具做有系統嘅一個規劃。

## 一覽
*ISO 14001
*ISO 14004
*ISO 14006
*ISO 14015
*ISO 14020
*ISO 14030
*ISO 14031
*ISO 14040
*ISO 14046

## 參考
*The Bottom Line: How to Build a Business Case for ISO 14001
*ISO 14001: A Missed Opportunity for Sustainable Global Industrial Development
*The ISO 14001 Implementation Guide: Creating an Integrated Management System
酷爸俏媽

**酷爸俏媽**（；）係一部由東陽市花兒影視文化有限公司負責出品嘅一部都市愛情喜劇，成部片有40集。呢部篇係專門圍繞3條酷爸俏媽嘅複雜感情糾紛而搞出佢哋喺愛情同家庭入面嘅抉擇同成長，最後話出佢嘅愛情喺邊。呢部篇最先喺2015年2月19號喺紹興電視台新聞綜合頻道首播。而粵語版喺2015年3月11號由廣州電視台綜合頻道首播。

## 劇情
孫大雷喺幾年前同老婆蘇芸離咗婚，而一對仔女就跟住蘇芸走。點知蘇芸突然話去香港做一年嘢先至將啲仔女畀嗮孫大雷嚟睇實。而孫大雷一時冇辦法適應到，諗住走佬，而蘇芸嘅男友——黃新華主動承擔咗照顧細路嘅任務。而黃新華嘅舉動激嬲咗孫大雷，搞到兩個人唔停噉玩「搶細路大戰」。李亦男係北京最正宗嘅土生土長女仔，佢同高小興結咗婚之後喺事業同家庭之間鬧到狗咁滯，搞到又搞「搶仔大戰」。而孫大雷因為成日喺工作嗰邊落力，冇乜時間照顧細路，搞到仔女成日拍埋黃新華嗰邊。而孫大雷嘅諗法俾佢嘅紅顏知己——范黎都失嗮望，搞到跌入前怕鬼後怕狼嘅境界。最後雖然孫大雷重係用咗實際行動嚟救返細路同大家嘅信任，但係公司破咗產。而黃新華嘅女——黃小穎係同孫大雷嘅鬥智鬥勇入面發現咗，佢係一位成日面對承擔責任嘅男人先至互相吸引咗而出咗情感。

而三個老友同時撞正個問題：我哋點做阿爸？而孫大雷喺同佢前妻蘇芸喺離咗婚之後，一直做甩手掌櫃嘅私營業主，甚至重應承咗睇實兩位細路，分別係十二歲嘅女——孫笑同八歲嘅仔——孫曉航。而黃新華發現咗睇落好乖嘅女——黃小穎都有考慮到自己嘅將來發展。原先高小興諗住過幾年再攞返啲細路，點知佢冇乜防備嗰陣，俾老婆李亦男話有咗細路各位單嘢。結果因為噉就多咗兩位細路，俾慣咗單身嘅孫大雷搞出咗大頭佛。而黃新華又因為條女成日掛住工作同感情，就冇聽自己安排而搞到關係好僵。高小興就喺李亦男生咗兩位細路之後，徹底淪落到變咗家庭主婦男而冇嗮自我。最後三位老豆識得身為人父嘅責任。而佢嘅事業失敗咗之後喺黃小穎同啲女影響嘅情況下，孫大雷逐漸搞成一位有擔當、有責任嘅好老竇、好男人，唔單止俾黃新華嘅細路話掂，甚至連黃小穎嘅愛情都攞埋，最後班人都搵到屬於自己嘅幸福。

## 出鏡人物
* 執導：丁黑
* 編劇：聖堂工作室
* 出鏡：李光潔、佟麗婭、趙子琪、高亞麟、高露、朱銳、周德華、陳文淇、彭藝博、戴墨、劉紫鳴。

## 攷
* 酷爸俏妈剧情
* 电视剧拍摄制作备案公示表——酷爸俏妈
* 电视剧《酷爸俏妈》专题 BTV影视频道-BRTN北京网络台

類:中國電視劇
類:廣州電視台劇集
桃園國際機場公司

**桃園國際機場股份有限公司**（簡稱**桃園機場公司**、英文：Taoyuan International Airport Corporation）係中華民國交通部出資成立嘅國營企業，亦係台灣第一個同唯一嘅機場公司，主要業務係經營桃園國際機場。桃園國際機場股份有限公司係國際機場協會、財團法人中華民國台灣飛行安全基金會、台灣智慧航空城產業聯盟等組織團體會員。

桃園機場公司前身係1978年成立嘅**[[交通部民用航空局]]中正國際航空站**（2006年改稱桃園國際航空站），於2010年11月1號公司化。

## 參考

## 睇埋
* 臺灣桃園國際機場
* 桃園航空城
* 中華民國交通部

## 連出去
* 臺灣桃園國際機場全球資訊網 > 中文版 > 機場公司
* 臺灣桃園國際機場 
*
自由崙

**自由崙**意思係自由地（），係一個捷克人Vít Jedlička宣稱建立咗嘅而未俾國際承認嘅蚊型國家，佢哋聲稱塞爾維亞同克羅地亞嘅Gornja Siga係佢哋嘅領土。第時正式得到國際承認之後就會變成全世界第三細嘅主權國家（僅次梵蒂岡同摩納哥）。

## 史

## 註
神級手作

《**神級手作**》（）係香港電視廣播有限公司製作講手作設計嘅資訊節目，由胡杏兒、鄭俊弘主持，全節目共5集。節目喺2013年12月2號到6號禮拜一到五晚22:30-23:00喺翡翠台、高清翡翠台播，myTV有節目重溫。

## 每集內容

## 收視
*平均收視：25點

類:無綫電視資訊節目
三溪站

**三溪站**（；），規劃時期嗌過**魚珠站**（；），係廣州地鐵嘅車站，2009年12月28號開放，位置喺黃埔區黃埔大道東嘅桃園東路口附近。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 打掂

#### 打橫

### 站廳
三溪站嘅收費區喺站廳嘅中間偏西南偏南嘅位，而東北偏北邊係人行通道，而車站嘅商舖同自助服務方面，都喺嗮車站嘅西北偏西同東南偏東兩邊嘅免費區入面，收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺黃埔大道東嘅桃園東路口地底。

另外，呢個站去滘口嗰邊嘅路軌東邊有條出段線，喺部分高峰時段由於需要放多啲車嚟疏導客流，喺魚珠車輛段出嚟嘅車就直接入呢個站開始畀人坐車。相反部分去文沖嗰邊啲車就喺呢個站清嗮客之後入呢個站西邊嘅入段線之後到魚珠車輛段。

### 商舖同自助服務
而家嘅三溪站入面有好多唔同類嘅鋪頭畀乘客買嘢同埋食嘢，好似有便利檔、麵包檔同時裝檔、洗衫舖等。

另外，三溪站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有2個出入口，分別係B同C。

## 頭尾班車信息同配線圖
}

|}
|}

## 車站歷史
### 規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅）就搞咗呢個嗌「魚珠站」嘅車站出嚟，而位置就喺而家呢度，不過喺2003年嘅方案入面嘅路線就變咗而家嘅，不過車站就冇變到，重係話搞返呢個站出嚟。
### 施工
呢個站到咗2006年中先至正式開始喐手起，工程一直到2009年6月28號先至起好。
### 開通
喺2009年12月28號嘅正式開通營運嗰時，呢個站正式開畀人坐車。
### 點解呢個站嗌「三溪站」，而唔係嗌「魚珠站」？
雖然喺規劃同起緊呢個站嗰時嗌過「魚珠站」嘅名，但係實際嘅魚珠離呢個站重有兩條涌隔開咗，所以車站就改咗名。當初改名嗰時，由於車站附近有3個村（蓮溪村、石溪村、宦溪村）響度，加上改名嗰時喺度猛咁拗（因為出咗3個唔同版本嘅車站名），最後地鐵方面為咗照顧呢好嗮佢哋呢三個村，最後乾脆將呢個車站直接改名做而家嘅「三溪站」。呢單嘢係繼萬勝圍站之後，地鐵第二次用原創嘅名嚟做站名。

## 利用狀況
由於三溪站附近都係啲木材市場同汽車嘅4S店，加上重有間美林湖畔嘅大型樓盤同市第18中，蓮溪村、石溪村同宦溪村嘅嘢，所以除咗早晚高峰期比較多人之外，平時都冇乜人嚟坐車。

## 附近嘅建築同景區

### 樓盤
* 美林湖畔
### 學校
* 廣州市第18中學

## 接駁交通

## 上一站•下一站
能源業發展辦公室

**能源業發展辦公室**（葡文：****，**GDSE**）係澳門特別行政區嘅政府部門，負責促進同協調一切同能源業有關嘅活動。能源業發展辦公室喺2005年1月24號成立，由運輸工務司監督，由一個主任領導同一個副主任輔助。

## 法源
*第11/2005號行政長官批示（2005年1月24號《澳門特別行政區公報》）
設立能源業發展辦公室。
*第365/2006號行政長官批示（2006年12月14號《澳門特別行政區公報》）
將部分權限畀能源業發展辦公室主任話事。
*第191/2007號行政長官批示（2007年6月25號《澳門特別行政區公報》）
將能源業發展辦公室嘅批示到期日子續期延長。

## 職責
*協助政府執行監督職能同制定對能源業實行嘅政策；
*根據澳門特別行政區社會經濟發展前景同環境問題，制定能源業嘅發展計劃同規劃，而且要監察之後執行成點；
*推動落實咗嘅政策同批准咗嘅計劃同規劃用到嘅措施；
*促進同參加制定能源業活動嘅法例同規章，而且要監察之後執行成點；
*促進能源產品嘅合理使用同提高能源產品嘅效能，先可以達到一個能源產品供應可靠同優質，同埋將對環境有害嘅影響減到最低嘅經濟目標；
*制定能源產品嘅生產、運輸、儲存設施同設備嘅技術條件，特別係喺環境方面，要推動同協調制定適當嘅規章同技術規範；
*推動有關制定能源產品價格同研究；
*協調有關能源業嘅基礎設施項目；
*跟進同監察能源業嘅公共服務專營公司嘅活動，同埋推動可能批給新業務用到嘅措施；
*促進同澳門特別行政區又或者境外嘅公共或私人機構嘅合作關係，能夠方便咁用到能源業技術同規章方面嘅發展優勢。

## 攷
*澳門特別行政區政府通訊錄
廣東省第二中醫院

**廣東省第二中醫院**（）；第個名係**廣東省中醫藥工程技術研究院**（）；前身係**廣東省中醫研究所**（）；佢係中國廣東省廣州市嘅一間醫院，喺越秀區恆福路60號（橫枝崗嗰邊，恆安路口嗰頭）。呢間醫院係廣東省衛生廳同廣東省中醫藥局直屬嘅綜合性省級中醫醫療、科研機構。呢間醫院係廣州市急救醫療網路（120）單位、醫保定點三級甲等醫院、廣東省高等醫學院校教學醫院、廣州中醫藥大學附屬醫院、香港大學實習醫院、國家藥物臨床試驗機構、廣東建設中醫藥強省中醫名院嘅建設單位。

## 史
呢間醫院之所以之前嗌過「廣東省中醫研究所」，係因為佢喺1955年嗰時喺恆福路嘅橫枝崗嗰邊成立嘅一間醫院嘅同時，甚至係中國內地最早成立嘅其中一間中醫研究所，不過到咗文革嗰時就解咗散，直到1978年5月25號嘅廣東省委同省政府先至同意話恢復返出嚟，重將佢當成廣州中醫學院附屬科研機構嚟搞。喺1985年3月15號，廣東省編制委員會批准咗省中醫研究所改畀廣東省衛生廳嚟領導，甚至喺1986年初重批准咗嚟搞間廣東省中醫研究所同佢嘅附屬醫院。後嚟省中醫研究所喺1987年12月正式從廣東省藥物所分咗出嚟，就喺1990年嗰時開始喺而家恆福路嘅橫枝崗嗰邊搞間綜合大樓，而間醫院大樓喺1993年12月8號先至完工而正式開業。

## 附近嘅交通
*電車：
*:省第二中醫院站
*巴士：
*:省第二中醫院站、廣州藝博院站

## 出面網頁
* 广东省第二中医院官网

類:廣州三級甲等醫院
三星Galaxy S6

**三星Galaxy S6**係韓國三星電子喺2015年3月1號，喺西班牙世界流動通訊大會發布嘅最新S系列旗艦級智能手機，係Galaxy S5嘅後續機型，行Android 5.0.2（Lollipop）操作系統（可以更新至7.0（Nougat））。

## 參考

## 出面網頁

*10 things Samsung’s new Galaxy phones can do that the iPhone can’t

類:三星Galaxy
諾域治城足球會

**諾域治城足球會**（**Norwich City Football Club**）係一間英格蘭足球會，喺英國諾福郡嘅諾列治，1902年成立，2019年再次升班英格蘭超級足球聯賽。

## 大事紀年

## 註

## 參考

## 出面網頁
*諾域治城足球會
大蠔 (香港)

**大蠔**係香港一笪地方，喺大嶼山北岸，小蠔西面，東涌東北面。大蠔主要係海邊淺灘，所以又叫**大蠔灣**，而大蠔河由蓮花山上面經大蠔流入海。
廣州市恒福中學

係中國廣東廣州一所已經被廣州市第16中學整合之全日制中學。

## 歷史
1994年，廣州市恆福中學開辦，最初位於廣州市恆福路250號，最初僅設有初中部，隸屬於天河區教育局。

1997年，恆福中學開設高中部，大部分初三學生原校升上高中。

2000年，恆福中學第一届高考即創佳績，學校開辦後曾經輝煌一時。

2001年，恆福中學第二届高考，全年級120人中有6人超過700分，23人超過重點本科綫630分，被譽爲“天河區第二名校”，僅次於傳統名校廣州市第47中學。其中，黃河同學以高考總分749分成爲天河區文科狀元，程成同學以藝術特長生身份考入北京大學。

2005年4月，廣州市調整行政區劃，撤銷東山區，併入越秀區；撤銷芳村區，併入荔灣區；從番禺區劃出南部設立南沙区；從黄埔區、白雲區、天河區、增城市劃出一部分土地成立蘿崗區 。恆福中學亦從天河區轉爲越秀區。

2006年，广州市沙东中学并入广州市恒福中学后撤銷。其中恆福中學高中部整體搬遷至廣州市沙東中學水蔭路校址，原恆福路校址則改爲恆福中學初中部。從2006年開始，由於同廣州市沙東中學合併等種種原因，校風日益墮落，校園設施冇改善而俾好多市民話係師資參差不齊、校風唔得嘅學校。

2019年，由於越秀區教育局話要整合教育資源，結果將呢間學校同而家嘅廣州市第16中學合併，而呢間學校就無咗。其中恒福中学高中部（水蔭路校址）被併入廣州市第十六中學，恒福中学初中部（恆福路校址）更名為“广州市第十六中学实验学校”，办成初级中学，由16中输出品牌和管理。。

## 兩個校區
*高中部：越秀區恆福路250號。恆福中學原校址。
*初中部：天河區水蔭一橫路38號。廣州市沙東中學原校址。

## 校服色

;長袖
*衫：，左右對稱，袖兩邊都有粗線，領，袖有邊。
*褲：，兩邊帶嘅粗線。
;短袖
*衫：，左右對稱，有領冇紐扣，領同袖都係。
*褲：，兩邊有嘅中等厚度線。
;棉褸
，除咗正面上半部分係之外，中間嘅顏色相間位有1條幼線，左右對稱。

## 睇埋
* 廣州市第16中學
* 廣州市沙東中學

類:天河區

## 参考资料
中國籍

**中國籍**可以係：
*中國國籍
*香港政府對華裔人士（唔理有無中國國籍）嘅統稱
廣州市沙東中學

**廣州市沙東中學**（）係中國廣東廣州一間冇咗嘅完全中學，佢係前東山區嘅市一級學校，位置就喺而家嘅水陰一橫路38號嗰邊。

呢間學校喺1988年成立，到咗2006年6月20號，由於廣州市教育局話要整合教育資源，結果將呢間學校同而家嘅廣州市恆福中學合併，而呢間學校就取消咗。

到咗2019年，由於越秀區教育局又話要整合教育資源，結果將廣州市恆福中學同而家嘅廣州市第16中學合併，而呢間學校就同恆福中學一齊變咗16中。

## 睇埋
* 廣州市第16中學
* 廣州市恆福中學

## 註

類:停辦咗嘅廣州中學
中國國籍

**中國國籍**係中國公民嘅國籍，出現過三種：
*大清國籍
*中華民國國籍
*中華人民共和國國籍

由於而家「中國」多數係指中華人民共和國，所以「中國國籍」最常見嘅意思係第三種。

另外，香港政府會用到「中國籍男子」同「中國籍女子」呢啲用詞（通常出現喺通緝通告），但意思其實係形容佢哋係華裔人士，但佢哋唔一定係中國公民，有可能係攞住外國護照嘅外國華裔公民。

## 睇埋
*中國護照
王維

**王維**（），字**摩詰**，係大唐詩人，精通佛教，有「詩佛」嘅外號。作品包括《九月九日憶山東兄弟》。
## 出面網頁

類:大唐詩人
米蘭昆德拉

**米蘭昆德拉**（，）係捷克裔法國籍出名作家，出名作品包括《生命唔能夠承受嘅輕》。佢六次畀人提名諾貝爾文學獎，但都攞唔到獎。

類:法國作家
奧罕帕慕克

**奧罕帕慕克**（，）係土耳其作家，2006年攞到諾貝爾文學獎。作品包括《白堡》、《黑書》、《新生》、《我個名叫紅》。

## 出面網頁

*  
* The Nobel Prize in Literature 2006 
* Orhan Pamuk | The New York Review of Books
林紓

**林紓**（），字**琴南**，係清代末年到民國初年嘅出名翻譯家，將唔少英文、法文作品翻譯做中文。主要翻譯作品包括《茶花女》、《塊肉餘生錄》、《伊索寓言》、《魯賓遜漂流記》、《格列佛遊記》。

## 名
林紓原名群玉，字琴南，號畏廬，別署冷紅生，晚號蠡叟、踐卓翁、六橋補柳翁、長安賣畫翁、餐英居士、春覺齋主人、射九，室名春覺齋、煙雲樓咁。
Ghoti

**Ghoti**係一個人造嘅英文單字，讀音同「fish」（英文發音：/ˈfɪʃ/，解作「魚」）一樣：
*「gh」，發/f/音，同「tough」（英文發音：/tʌf/）、「enough」（英文發音：/ɪˈnʌf/）嘅「gh」一樣；
*「o」，發/ɪ/音，同「women」（英文發音：/ˈwɪmɪn/）嘅「o」一樣；
*「ti」，發/ʃ/音，同「mention」（英文發音：/ˈmɛnʃən/）、「action」（英文發音：/ˈækʃən/）嘅「ti」一樣。

類似嘅方式亦可以構造出唔發音嘅「ghoti」：
*「gh」同「night」（英文發音：/naɪt/）嘅「gh」一樣；
*「o」同「people」（英文發音：/ˈpiːpl/）嘅「o」一樣；
*「t」同「ballet」（英文發音：/ˈbæleɪ/）嘅「t」一樣；
*「i」同「business」（英文發音：/ˈbɪznɪs/）嘅「i」一樣。

## 歷史

大部分講英文嘅人見到呢個單字會認為發音同「goaty」（英語發音：/ˈɡoʊtɪ/）一樣，因此呢個單字成日被人用嚟說明英文發音同拼寫之間係唔規則嘅，亦成日被當做支持英文拼寫改革嘅證據。目前大部份人都以為爾個詞最早係愛爾蘭作家蕭伯納提出嘅，因為蕭伯納本身都係拼寫改革嘅支持者。但係目前無人喺蕭伯納嘅手稿裡邊攈到過爾個詞，而有一本講蕭伯納嘅傳記，就將爾個詞嘅發明歸於一位名不見經傳嘅拼寫改革支持者。另一方面，英國作家薩繆爾·留夫·湯申德·美亞喺1874年10月出版嘅《聖詹士雜誌》裡邊提到，另一位英國作家查爾斯·奧利亞喺1855年寫畀英國詩人利·亨特嘅一封信裡邊提到，自己當時31歲嘅仔小威廉·奧利亞創造徂爾種拼法（而當時蕭伯納都重未出世）。

除徂「ghoti」之外，重有其他人創造類似嘅詞語來顯示英文嘅拼寫方法有幾咁唔規則，但係目前最流行嘅都重係「ghoti」。不過有好多語言學家唔買賬，因為「gh」係英文詞嘅開頭唔可以發/f/音，「ti」喺詞尾亦都唔會發/ʃ/音，而「o」喺「women」裡邊發/ɪ/音，更加係特到無得再特嘅特例。

## 參考
能仁寺

**能仁寺**可以係：

## 山名
* 能仁寺 (九江)：喺江西九江，全漢族地區嘅佛教重點寺院入面嘅一間好出名嘅寺院。
* 能仁寺 (嘉興)：喺浙江嘉興秀洲區新塍鎮。
* 能仁寺 (重慶)：喺重慶。
* 能仁寺 (淮安)：喺江蘇淮安漣水。
* 能仁寺 (溫州)：喺浙江溫州雁蕩山。
* 能仁寺 (廣州)：喺廣東廣州白雲山。
* 能仁寺 (桂林)：喺廣西桂林秀峰區。

## 戲劇名
* 能仁寺 (京戲)：京戲嘅一部片。
瑞士選舉

**瑞士選舉**係瑞士搞嘅選舉，主要分三種：元首、瑞士聯邦委員會同瑞士聯邦議會。瑞士聯邦議會行兩院制，由聯邦院同國民院組成。三個選舉都係同一年搞，隔四年搞一次。瑞士聯邦委員會主席同副主席係由委員互選產生，而瑞士聯邦議會兩個院嘅所有議席就由選民去選。
瑞典選舉

**瑞典選舉**係瑞典搞嘅選舉，主要分三種：瑞典國會、瑞士縣議會同瑞士市議會，三個選舉都係同一年搞，隔四年搞一次，所有議席都係由選民去選。
NPC

**NPC**可以係：
*非玩家角色（Non-player characters）
*全國人民代表大會（National People's Congress）
*寧波公學（Ning Po College）
*NINE PERCENT
踢保

**踢保**係香港警察術語，指獲保釋嘅疑犯返差館報到之後，唔想將個保釋續期。呢個情況下，警方只可以拘留疑犯最多四十八個鐘，決定落唔落案起訴，如果唔起訴就要放人。

踢保多數出現喺社會運動入面被警方拉嘅人，所以對警方查案唔係幾大影響。

## 參考
*「踢保」嘅影響

## 睇埋
*保釋
大棠路

**大棠路**（**Tai Tong Road**）係香港一條馬路，喺新界元朗區，由青山公路元朗段（元朗大馬路）一路通去十八鄉大棠村。途經大旗嶺（蝶翠峰）、深涌村、崇正新村、水蕉老圍、南坑村、水蕉新村等，經十八鄉主要村，以青山公路 – 元朗段同大棠迴旋處為盡頭。

## 攷
*大棠路 | 香港巴士大典 | FANDOM powered by Wikia
飛蚊症

**飛蚊症**係種眼病，因為入眼嘅光將浮游喺眼球玻璃體嘅混濁物投影到視網膜上面，睇落有啲嘢飛下飛下。
西非

**西非**係非洲西面嘅範圍，主要包下面嘅國：
* 尼日爾
* 布基納法索
* 馬里
* 毛里塔尼亞
* 塞內加爾
* 岡比亞
* 畿內亞比紹
* 畿內亞
* 塞拉利昂
* 利比里亞
* 科特迪瓦
* 加納
* 多哥
* 貝寧
* 尼日利亞
* 佛得角

類:非洲地理
我哋係香港人，唔係中國人

《**我哋係香港人，唔係中國人**》係一個2012年7月喺Facebook上成立嘅香港網絡團體，人員藉住群組宣稱要表達對中華人民共和國中央人民政府嘅不滿，希望中央政府唔好再干預香港。至2013年年尾，有一千幾Facebook用戶訂閱。組織前發言人係社運人士陳梓進。

## 參考

## 連出去
*我哋係香港人，唔係中國人。, 群組Facebook。
能仁寺 (廣州)

**能仁寺**（）係中國廣東省廣州市嘅一間古代寺院，喺白雲區白雲山上邊，從雲臺花園嗰度入去2km嘅路程就到。呢間寺重係成個白雲山風景區入面，從佢開始起嗰時一直到而家為止都重留得最完整嘅寺院，甚至係白雲山入面，恢復文物古跡嘅典範。由於佢嘅氣勢比較大，加上有好多古跡響度，所以點解有好多遊客成日嚟呢度玩。呢間寺院重係白雲山景區入面嘅「雲山八景」之一。

## 史
呢間寺院喺清朝嘅咸豐到同治年間，有位嗌李昴英嘅文溪（而家係長塘街）嗰度辭咗職之後嚟咗白雲山，結果就喺呢度鑿石頭嚟疏啲泉水，甚至起埋個亭出嚟，重嗌埋啲朋友嚟喺呢度唱歌。到咗民國時期嗰時嘅香火比較旺吓，但係喺抗日戰爭嗰時唔好彩俾日本仔炸咗。直到1993年，廣州市政府出咗1500萬蚊嚟按返舊時嘅能仁寺點起嚟整返出嚟，而工程一直到1995年5月起好。

喺1924年5月19號，孫中山同宋慶齡夫人曾經嚟呢度玩過。

## 風格
呢間嘢喺三面環山同幽谷深藏兼綠樹成蔭嘅白雲山風景區入面，佢嘅佔地面積有1000097平方米。寺入面有甘露泉、虎跑泉、玉紅池、流雲漂月、古橋等。

## 攷

* 白云山能仁寺简介 广州大佛古寺
* 昔日白云山十三寺 而今仅存能仁寺 广州日报 （2012-06-11 W2版）
* 白云山旅游攻略之能仁寺 相约99

類:廣州市白雲區
類:白雲山風景區
鴻鵠樓

**鴻鵠樓**（）係廣東廣州一個景點，喺麓湖公園北部聚芳園景區嘅鴻鵠山頂。呢間嘢喺1987年6月起好。佢係一座幾有嶺南文化特色嘅塔樓，有「珠水雲山第一樓」嘅名。呢間嘢喺鴻鵠山最高位，遊人登樓可以一眼睇晒廣州市區風景。另外，廣州地區好多城市宣傳嘅相就喺呢度影。

## 名
呢間樓係攞咗「立雨立晴麓湖鴻鵠成雙壁，揚風揚月珠水雲山第一樓。」呢句對聯嘅「北有黃鶴，南有鴻鵠。」嘅解嚟做名。

## 結構
* 高度：24.5m
* 樓層：5層樓
* 佔地面積：158㎡
* 建築面積：548㎡

## 風格
呢間嘢喺建築設計方面，繼承咗中國內地嘅古典園林建築風格，重加咗濃厚嘅民族形式同地方嘅格調。而主體建築平面好似個方形噉有小小折角，話四方形又唔似，話八邊形又唔似。而主體四邊嘅瓦邊就分層飆咗出嚟。而樓頂嗰度有寫住「立雨立晴麓湖鴻鵠成雙壁，揚風揚月珠水雲山第一樓。」嘅對聯塊牌響度。

## 註同攷
;註

;攷

## 出面網頁
* 鸿鹄楼 花城网
* “珠水云山第一楼”‖广州鸿鹄楼 【携程氢气球】
* 

類:廣州嘅塔
類:越秀區建築物
星海園

**星海園**（）係中國廣東省廣州市嘅一個園區，喺麓湖公園嘅東北邊。呢個園區係由廣東省音樂家協會同廣州市人民政府為咗記得音樂家冼星海而一齊厝錢嚟起，喺1985年12月1號起好重搞埋冼星海嘅骨灰遷葬儀式。呢個園區係廣州市嘅一個愛國主義教育基地。

## 風格
公園入面有冼星海嘅紀念碑、墓道、塑像同紀念館、紀念廊等設施。其中入面有70米長嘅墓道同闊嘅平臺、啡紅色嘅大理石放住嚿冼星海嘅雕像；基座底放住冼星海同志嘅部分骨灰甇，重有嘅係成個園區周邊都有綠籬響度。公園入面重有300㎡嘅紀念館響度，話清楚啲後人究竟冼星海做過啲乜猛嘢。為咗畀多啲青少年喺呢度活動，公園嘅出面重專程整咗1000㎡嘅青少年活動場所響度。入面有羽毛球場、地擲球場同戶外健身器材等設施。

## 睇埋
* 冼星海
* 冼星海墓

## 攷
* 白云山旅游攻略之星海园 相約久久

類:廣州公園

類:白雲山風景區
內生孢子

**內生孢子**（，又叫做**芽孢**）係厚壁菌門入面嘅細菌造嘅特殊休眠體，可以造到呢種休眠體嘅細菌主要係同埋。喺環境唔啱呢啲細菌生嘅時候，佢哋就會造呢啲休眠體出嚟，呢啲休眠體會喺細菌生得到嘅環境裡面變返做原本未休眠嘅樣。紫外線、脫水、高溫、超低溫同埋一般消毒用嘅化學嘢都係好難殺得到佢哋，多數都係用高壓消毒法先至可以殺到內生孢子。
敦煌

**敦煌**係中國甘肅酒泉一個縣級市，古時係絲綢之路嘅重鎮，最出名係敦煌石窟。

以前敦煌西面有兩個關，一個叫玉門關，一個叫陽關，係通去西域嘅關口。現今只剩低遺蹟。
堅尼·米拿

**堅尼夫·苗勒**（香港譯「**堅尼·米拿**」；，）係蘇格蘭一名足球員，係二戰之後僅有嘅五名格拉斯哥流浪同些路迪都效力過嘅足球員之一。佢效力過嘅其他球隊包括卡迪夫城、狼隊、打比郡同埋溫哥華白浪。此外佢重經常擔任蘇格蘭國家隊嘅隊長。佢曾經代表狼隊對曼聯射入致勝一球

## 參考


## 出面網頁

類:卡迪夫城足球會球員
類:打比郡足球會球員
類:狼隊球員
類:些路迪球員
類:格拉斯哥流浪球員
類:溫哥華白浪球員
馬思聰

**馬思聰**（；）係中國作家、小提琴演奏家同音樂教育家，廣東省汕尾市海豐縣人。佢喺中華人民共和國成立之後做過中央音樂學院第一任院長，但係喺文革期間受到迫害，喺1967年搬咗去美國住。

喺馬思聰死咗20年之後（2007年），佢同埋佢嘅夫人、鋼琴家王慕理嘅骨灰一齊返到廣東省汕尾市海豐縣。

## 出面網頁
*马思聪音乐艺术馆
*马思聪先生纪念图片赏析

類:馬氏
類:汕尾人
類:中國作家
類:小提琴演奏家
類:音樂教育家
類:中國音樂家協會副主席
白雲仙館

**白雲仙館**（），係廣東省廣州市嘅一間道觀建築物，位置喺越秀區麓湖公園東門嘅麓湖路嗰頭。呢間嘢係1812年始建嘅。

## 敘述
呢間嘢係面向麓湖。而高坡係由大理石嚟圍住，其中有5嚿1平方米面積嘅花崗岩，分別劃住「白雲仙館鄒魯」呢啲字。入咗大殿之後重有嚿「博愛 孫文」嘅字出嚟。而喺山門石柱、門柱同埋殿柱嗰度都有寫到對聯出嚟。

## 史
呢間嘢初頭係廣州文人墨客嘅打戥地頭。後尾呢度供奉咗呂洞賓，就有咗道士過咗嚟睺住呢度。

1900年代初試過畀毀，1946年修復返，時中山大學校長鄒魯題埋石刻。

喺文革陣間屋由於破四舊，畀嗰時啲紅衛兵徹底揼爛曬，1984～1985年間經市政府出返數修復，1984年9月28號當成觀光景點重開。地方外判過開竹林餐廳。

2014年，廣州市道教協會同廣州市白雲山麓湖公園管理處簽訂咗移交管理協議，建築轉畀返道教打理。經過重修，喺2016年1月18號再事開放返，呢日舉行咗神像開光法會。廣州道教養生公益團白雲仙館養生基地同時喺呢度設立。

## 出面網頁
* 白云山旅游攻略之白云仙馆 相約久久

類:廣州市白雲區
昇平社學舊址同義勇祠

同係中國廣東省廣州市嘅兩間有古代特色嘅建築，喺白雲區石井鎮石潭路昇平下街11、13號。呢兩間嘢分別喺1842年同1841年冬起好，係鴉片戰爭嗰時，廣州人民抗擊鬼佬侵略者嘅重要舊址。1985年8月27號，列入廣東省文物保護單位名單。

## 歷史
喺1841-1849年，廣州人民喺呢道搞過抗擊鬼佬侵略嘅一系列重要運動，包括「三元里抗英」、「火燒夷館」、「反租地」同「反入城」。而義勇祠係為咗紀念喺抗英鬥爭裡面犧牲嘅民眾而喺牛欄崗上邊起嘅祀祠。雖然呢兩間嘢喺1854年俾英國佬炸冧咗，但喺1866年重新起返。

## 攷
* 升平社学旧址 广东省文物保护单位
* 升平社学旧址（包括义勇祠） 广州市文化广电新闻出版局（版权局）
* 《廣州市文物普查彙編·白雲區卷》 ISBN 978-7-80731-663-3

類:廣州古蹟
類:廣州市白雲區
廣州市電子信息學校

係中國廣東廣州嘅全日制技工院校，1980年開辦，位置喺白雲區下塘西路41號。佢係廣州第一間國家級重點職業高中。

## 校徽
校徽用咗英文單詞「電子」（）嘅第一個字母「E」，背景用咗點形漸變，同「E」字搞成本書個樣噉。成個圖案突出咗電子信息學校嘅主體專業特徵。強調學生加強學好現代信息技術嘅責任感、練好技能、掌握專長、精益求精，為將來實現社會主義現代化嘅貢獻。

## 校服色

呢間學校嘅主要校服色係呢種。

## 史
初期一直冇呢間學校，直到1980年，學校正式接手舊時96中而正式開辦，初期用過**廣州市電子職業高級中學**個名喺越秀區海珠南路三府前20號入面開搞。1988年，學校搬到洛杉矶41號繼續辦。1996年國家級重點職業高中評選入面，一次評選入咗圍。1999、2003年嘅複評都認咗係國家級重點中等職業學校。1999年10月，學校改名做**廣州市電子信息學校**。

## 註

## 出面網頁
* 学校官网
* 学校嘅视频宣传

類:廣州技校
類:廣州市白雲區
陳添記

**陳添記**（）係廣州西關一間食檔，1979年開始 做到而今，以賣爽魚皮、艇仔粥同埋腸粉著稱。

## 參考
桑·班列特

**桑·班列特**（ [xwan be̞ɾˈnat]，）係一個西班牙足球員，2018年8月由德國甲組足球聯賽球隊拜仁慕尼黑加盟巴黎聖日耳門，主要司職左中場、左閘。

## 出面網頁
* 胡安·贝尔纳特-拜仁中文网
雲溪生態公園

**雲溪生態公園**（）係中國廣東省廣州市嘅一間公園，喺白雲區嘅白雲山西邊，上坑水庫嘅北邊冇幾遠，廣州體育館正對面嗰度。呢間公園喺2001年9月份起好，佢重係家吓廣州市最大嘅開放式生態公園。

## 敘述
呢間公園嘅佔地面積有20萬㎡，其中綠化面積去到19萬㎡，成間公園有94%嘅地都係綠化。充分體現咗公園嘅綠色、生態同環保嘅主題。而景觀方都比較自然，加上格調都幾清新吓。佢通過咗豐富嘅樹林同山體、溪澗、水塘同建築喺埋一齊，搞出過有山山水水同如詩如畫嘅靚景出嚟。

## 景區分佈
呢間公園主要有觀荷園、果香園、疊水園同大紅花園呢4個景區。

## 附近嘅交通
*巴士：
*:廣州體育館站

類:廣州公園
類:廣州市白雲區
類:白雲山風景區
刺桐

**刺桐**（；學名：）係豆科刺桐屬嘅落葉喬木，原產地喺亞洲嘅熱帶地區。

## 藥用價值

刺桐嘅幹皮、根皮，花，葉都可以用嚟做藥：

## 相

## 出面網頁

* 
*刺桐, Citong 藥用植物圖像數據庫 (香港浸會大學中醫藥學院) 
*植物資料庫(刺桐)
謝洛美·保定

**謝洛美·保定**（，）係德國足球員，效力過德國甲組足球聯賽球隊拜仁慕尼黑。主要打中堅，亦可以打左、右後衛。

謝洛美·保定有德國同加納雙重國籍。

2015年歐洲聯賽冠軍盃決賽嗰陣喺禁區入面俾美斯假動作搞到跣低而導致失分一時成為笑話，佢都不介意因為呢件事而俾人笑。

## 攷

## 出面網頁
茶花

**茶花**（；學名：**'）；第個名係**山茶**（）；古代嗰時嗌過**海石榴'''（）嘅名；佢係山茶科山茶屬嘅常綠灌木仔或喬木仔，原產地喺中國內地。

另外，茶花既係中國內地比較出名嘅花，又係保護環境同淨化空氣嘅一種植物。由於佢嘅花比較靚，所以全世界嘅園藝界都成日睇重佢。

## 形態
茶花喺唔同品種都唔一樣高度，有啲高到幾丈都有，有啲凈係得幾尺咁矮。有啲品種嘅枝葉比較密，有啲品種就松到好瀟灑嗰隻。樹葉帶有革質，成年都比較綠。花嘅直徑有5——11cm，有啲可以去到14cm，有單瓣同重瓣兩個品種。不過單瓣可以結果，而重瓣嗰啲就唔結果。花色方面，有好多種，冇固定。

## 用途
茶花可以畀人嚟睇之外，佢嘅花籽同枝葉重可以用嚟食或做藥。
### 藥用價值

茶花嘅花籽同枝葉嘅藥用方面，可以醫嘔血、衄血、肚疴、疴血。

## 栽培史
中國內地喺培養茶花嗰時係追溯到隋唐時期，嗰時茶花係入咗宮廷同百姓嘅庭院入面。到咗大宋嗰時，已經周街都係茶花喇。之前南宋詩人范成大曹就專門寫咗「門巷歡呼十里寺，臘前風物已知春。」嘅詩嚟讚茶花。甚至連大明嗰時，李時珍寫嘅本草綱目、王象晉寫嘅群芳譜；清朝嗰時樸靜子寫嘅茶花譜呢啲有關書籍，都寫到茶花嘅嘢。而茶花喺國外嘅傳播方面，喺公元7世紀就傳到日本，甚至喺公元18世紀傳到歐美嗰頭。

## 淨化環境
茶花有保護環境兼淨化空氣嘅作用，對SO<sub>2</sub>、H<sub>2</sub>S、Cl<sub>2</sub>、HF有好好嘅抗性。

## 相

File:Camellia japonica.JPG|
File:Camellia-bud.jpg|
File:P3010020.JPG|
File:Camellia.jpg|


## 有關嘅書
* 中国少年儿童百科全书 自然·环境 第419页　浙江教育出版社 ISBN 7-5338-1946-2/G·1942

## 註

## 出面網頁

* 山茶, Shancha 藥用植物圖像數據庫 (香港浸會大學中醫藥學院)
* 山茶 中国植物物种信息数据库
* 灌木花——茶花 中国数字科技馆（植物馆）

類:山茶屬
類:四季常綠植物
類:喬木
類:灌木
類:藥用植物
類:茶嘅原料
類:淨化環境植物
類:花卉
山指甲

**山指甲**（；學名：**）係木樨科女貞屬嘅半常綠灌木或喬木仔，原產地喺中國同南韓。

## 樣
細枝披軟毛。花好多，白，帶芳香，每年3～5月開花。

## 用途
山指甲嘅果可以用嚟整酒，核可以用嚟整堿，莖皮纖維可以用嚟整人造棉；甚至可以用嚟做藥都得。
### 藥用功效

山指甲嘅藥用方面，佢可以抗感染同止咳都得。

## 出面網頁
* 山指甲 中药药用价值网
* 山指甲 A+医学百科
* 山指甲 The Green Touch 香港常見樹木園藝生活

類:女貞屬
類:半常綠半落葉植物
類:灌木
類:喬木
類:藥用植物
黃平權

**黃平權**（；；）係一位廣西壯族自治區嘅宜州市委書記，廣西壯族自治區河池市都安瑤族自治縣人。做過河池市紀委第一屆委員、河池市第二次黨代會代表、第二屆河池市委委員、河池市第二屆人大代表、廣西壯族自治區第九屆人大代表。中共羅城仫佬族自治縣委員會第七、八屆委員、常委、書記。

喺2015年4月21號，佢喺都安瑤族自治縣安陽鎮陽安社區古岸屯嘅細佬——黃平營喺度起緊嘅三層樓高嘅屋嘅冇欄杆陽臺嗰度唔小心跌咗落樓死咗。

## 攷
* 广西宜州市委书记黄平权不慎坠楼去世 21cn.com
* 宜州市委书记黄平权坠楼去世 火狐中文网

類:廣西人
平權
類:前全國人大代表
灰莉

**灰莉**（；學名：**）係馬錢科灰莉屬嘅一種常綠喬木或攀援灌木，原產臺灣、海南同兩廣地區一帶。呢樖嘢重係個香花樹種。

## 形態
一般喺4-8月開花。

## 用途
灰莉可用作觀景植物，而花、根、葉亦可以作醫藥用途。

## 出面網頁
* 
* 
* 夏日里的一缕清香——灰莉木 中國科學院
* 灰莉 Fagraea ceilanica PPBC中国植物图像库
* ''Fagraea ceilanica''. India Biodiversity.
* 灰莉 澳門生物資料庫

類:灰莉屬
類:四季常綠植物
類:喬木
類:灌木
類:藤木
類:藥用植物
類:花卉
類:香花樹種
二喬玉蘭

**二喬玉蘭**（；學名：**'）；第個名係**二喬木蘭**（）；佢係[[木蘭科]][[木蘭屬]]嘅落葉喬木仔，原產地喺中國，而家喺[[中國]]嘅[[廣東]][[廣州]]、[[浙江]][[杭州]]、[[雲南]][[昆明]]。呢種植物係由[[玉蘭]]（**'）同紫玉蘭（**）自然雜交出嚟嘅品種。

## 註

類:木蘭屬
類:落葉植物
類:喬木
類:雜交品種
列查·安東尼 (政治人物)

**列查·安東尼**（；；），全名**列查·悉尼·安東尼**（；），係愛爾蘭政治人兼專業嘅Linotype打字機操作員。

佢喺1923年嘅愛爾蘭下議院選舉輸咗。喺1927年6月嘅愛爾蘭下議院選舉，佢當選工黨議員，1927年9月嘅下議院選舉再一次當選。後來佢退出工黨，喺1932年下議院選舉以獨立人士身份當選。1933同1937年再次以獨立人士身份當選下議院議員。1938年佢輸咗下議院選舉，1943同1944年再次當選下議院議員。1948年同1951年佢都輸咗下議院選舉。

不過喺1948年佢首次當選上議院議員。佢冇參加到1951年嘅上議院選舉，但係喺1954年上議院選舉再一次當選。1957年佢冇參與上議院選舉，並退出政壇。

佢喺1942——1943年期間做過哥克市長。

## 註
似劍齒虎

**似劍齒虎**（；拉丁學名：***Homotherium***），又叫做**似劍虎**（）或**鋸齒虎**（），係劍齒虎一屬，絕晒種，活躍北美洲、歐亞大陸、非洲，南美洲都可能有，喺三百到一萬年前左右，橫上新世、中新世、更新世。非洲滅絕先，一百五萬年前，跟住歐亞大陸，三萬年前無晒，至尾北美洲，一萬年前絕種。

## 攷
張雪芹

**張雪芹**（**Candy Cheung**，），原名**張曉嵐**，係香港女演員，細細個就移民咗去加拿大多倫多，2003年返香港參加第17期無綫電視藝員訓練班入行，幫無綫拍過唔少電視劇同做節目主持，最出名角色係《天天天晴》嘅馮秀娜（Kitty）。2012年到2014年期間佢曾經轉投香港電視網絡，但無拍過任何節目。之後佢去參演咗電影《點對點》做一個暗戀陳豪嘅OL角色，入圍第34屆香港電影金像獎「最佳新演員」最後五強。
狐尾椰子

**狐尾椰子**（；學名：）係棕櫚科狐尾椰屬嘅常綠喬木，原產地喺澳洲昆士蘭州東北邊嘅約克角半島嗰邊。呢種植物重係一種比較受歡迎嘅園林植物。

## 出面網頁
* 狐尾椰子 認識植物網
* 狐尾椰子 中国植物图像库

類:狐尾椰屬
類:四季常綠植物
類:喬木
紅合歡

**紅合歡**（；學名：**'）；第個名係**紅毛球**（）或**朱纓花'''（）；佢係怕醜草科散尾葵屬嘅常綠灌木或喬木仔，原產地喺巴西嘅熱帶地區同毛里求斯。而家喺巴西、毛里求斯同臺灣、中國嘅福建同廣東地區都可以搵到佢。

## 形態
呢樖嘢有1——3米高到，細枝係啡色嘅圓柱形，而且表面好吤吓。

## 相

File:Red powder puff.JPG|花
File:Bungakepalmerah1.jpg|開咗花嘅紅合歡
File:Bungakepalmerah2.jpg|啱啱開花嗰時嘅紅合歡
File:Bungakepalmerah3.jpg|花同葉
File:Calliandra haematocephala alba.JPG|白花品種嘅紅合歡
File:Starr 071024-9938 Calliandra haematocephala.jpg|紅合歡
File:Calliandra haematocephala leaf.JPG|葉
File:Starr 030702-0072 Calliandra haematocephala.jpg|果
File:HK CWB 銅鑼灣 Causeway Bay 維多利亞公園 Victoria Park tree trunk n green leaves December 2019 SS2 08.jpg


## 出面網頁
* 
* 
* 红绒球（学名：朱樱花，原产于热带美洲的巴西、毛里西斯） geoview.info
* 朱櫻花Calliandra haematocepha 花花世界
* 朱樱花 第十届中国国际园林博览会

類:散尾葵屬
類:四季常綠植物
類:喬木
類:灌木
野牡丹

**野牡丹**（；學名：**）係野牡丹科野牡丹屬嘅常綠灌木仔，原產地喺巴西，而家喺臺灣、印度同中國大陸嘅廣東、福建、廣西、雲南等地嘅海拔120米地區嘅山坡松林同比較闊嘅灌草叢入面都可以搵到佢。

## 出面網頁

*
*藥用植物圖像數據庫 香港浸會大學中醫藥學院
* 中央研究院生物多樣性研究中心植物標本館
* 仁山植物園
* 中國科普博覽
* 野牡丹
* 王不留行/野牡丹中草藥比較，台北內雙溪森林藥用植物園
* 

類:野牡丹屬
類:四季常綠植物
類:灌木
類:藥用植物
水浮蓮

**水浮蓮**（；學名：**'），又叫**鳳眼蓮**（）、**鳳眼藍**（）；中國嘅北話地區嗌**水葫蘆**（）；臺灣地區嗌**布袋蓮*'（）；係[[雨久花科]][[鳳眼蓮屬]]嘅水生直立或漂浮草本植物，原產地喺[[南美洲]]嘅[[委內瑞拉]]或[[亞馬遜河]]流域，而家喺全球好多個國家入面都可以搵到。佢既係[[世界百大外來入侵物種]]嘅一種植物，又係植物界入面，唯一一種又愛又恨嘅植物。

==名==
呢種植物嘅學名雖然叫「鳳眼蓮」或「鳳眼藍」，但咪話細路，甚至連大人都冇幾個識。不過一講嚫「水浮蓮」或「水葫蘆」，好多人都知就係呢樖嘢。其實樖嘢嘅葉大到好似葫蘆噉，加上佢係水生植物，一般浮喺水上邊，而且佢嘅花好似啲蓮花噉，所以「水葫蘆」或「水浮蓮」嘅名就係噉嚟。

==形態==
呢種植物嘅莖有好多海綿組織，尤其係氣囊有好多氣，所以點解佢可以漂浮喺水面，甚至飆到邊度都得。加上佢冇藕，而葉片比較細，一般係圓或蛋形；而葉柄中間係漲大咗，好似個葫蘆噉。佢嘅花一般係穗狀花序，有6~12朵紫藍色嘅花，個樣好似漏斗，6裂品種。佢一般喺夏天開花。

==適應環境==
佢鍾意暖而濕兼有夠陽光嘅環境，都禁寒下。

==用途==
水浮蓮可以用嚟做[[豬]]嘅食品，甚至用嚟做綠肥、生產[[甲烷|沼氣]]、重可以整紙。另外，呢種植物嘅葉可以食得，個味好似街邊賣嘅[[白菜]]仔噉。佢嘅根可以整成飲品都得。
===藥用價值===

呢種植物嘅根或成樖草都可以做藥，有疏散風熱，利水通淋，清熱解毒嘅功效。

==又愛又恨==
呢種植物之所以又愛又恨，係因為有以下嘅因素：
===唔好因素：外來入侵物種===
由於水浮蓮有好得人驚嘅繁殖能力，單純種一樖水浮蓮，過咗2個月，即刻可以繁殖到＞1000個後代（俗稱「千胞胎」），講得犀利啲，可以做「水生植物霸權主義」都得，所以點解成日喺水面度見到佢出現大範圍嘅覆蓋，搞到其它水生動植物（尤其係水底生嗰啲）唔單止冇嗮光合作用，甚至冇足夠嘅空氣同食物畀佢哋。唔單止噉，水浮蓮甚至重整蠱埋水廠嘅安全生產環節方面，大多數都係搞搞震冇幫襯嘅。。就因為噉搞到水入面冇嗮生態平衡，慢慢噉變成「污染」嘅代名詞。
===好嘅因素：淨化環境植物===
水浮蓮唔係樣樣都做衰嘢兼冇建設性嘅多。佢嘅積極方面係可以淨化污水，分解有毒物質嚟保障人體健康。之前有科學實驗話過，1[[公頃|ha]]嘅水浮蓮，24個鐘內可以吸收污水入面嘅[[鈉|Na]]——34kg；[[鈣|Ca]]——22kg；[[白|P]]——17kg；[[錳|Mn]]——22kg；[[酚|—OH]]——2.1kg；[[汞|Hg]]——89kg；[[鋁|Al]]——104g；[[鎳|Ni]]——297g；[[鍶|Sr]]——321g……。重可以喺10mg/L帶有[[鋅|Zn<sup>2+</sup>]]嘅污水入面種佢38日，佢身體入面有嘅鋅含量超過其它植物嘅133%。而且重可以將酚、[[氰|CN<sup>-</sup>]]、[[鉛|Pb]]等有毒物質分解成冇毒嘅嘢。佢之所以做到咁有益嘅嘢，係因為佢有比較大嘅鬚根系，可以猛咁吸收水入面嘅污染物。

== 相 ==
<gallery>
File:Eichhornia_Crassipes.jpg|漲大咗嘅葉柄剖面
File:Water_hyacinth.jpg|習性
File:Eichhornia_crassipes_field_at_Langkawi.jpg|
File:Eichhornia_crassipes.jpg|花
</gallery>

==註==


==有關嘅書==
* 中国少年儿童百科全书 自然·环境 第434页　浙江教育出版社 ISBN 7-5338-1946-2/G·1942
* 稀有植物 第64~65页　金盾出版社 ISBN 978-7-5082-6715-9

==出面網頁==

*[http://libproject.hkbu.edu.hk/was40/detail?lang=ch&channelid=1288&searchword=herb_id=D01062 鳳眼蓮 Fengyanlian] 藥用植物圖像數據庫 (香港浸會大學中醫藥學院) 
*[http://www.a-hospital.com/w/%E6%B0%B4%E8%91%AB%E8%8A%A6 水葫芦] A+医学百科
*[http://frps.eflora.cn/frps/Eichhornia%20crassipes  凤眼蓝 Eichhornia crassipes] 中国植物志
*[http://www.hear.org/pier/species/eichhornia_crassipes.htm *Eichhornia crassipes'']
* Eichhornia crassipes Israel Wildflowers and native plants
*Practical uses of Water Hyacinth

類:鳳眼蓮屬
類:水生植物
類:草本植物
類:淨化環境植物
類:藥用植物
類:飼料
類:紙源植物
駁骨樹

**駁骨樹**（；學名：**'）係[[駁骨樹科]][[駁骨樹屬]]嘅常綠喬木，原產[[大洋洲]]嘅[[澳洲]]同[[印度]]。佢亦係陸地同海岸嘅防護樹種。

==名==
呢種樹第個名可以嗌**木麻黃**、**馬尾樹'''。

## 用途
呢種植物既可以用嚟做觀景樹，同時佢重可以用嚟做藥同木材都得。

## 相

## 出面網頁

* 

類:駁骨樹屬
類:四季常綠植物
類:喬木
類:行道樹
類:淨化環境植物
類:防護樹種
類:海岸防護樹種
類:藥用植物
類:木材
黃牛木

**黃牛木**（；學名：**）係金絲桃科黃牛木屬嘅落葉灌木或喬木仔，原產中國華南、緬甸同馬來西亞地區。而家喺中國嘅廣東、廣西、香港同雲南南邊、緬甸、越南、泰國、馬來西亞、印尼同菲律賓可以搵到。香港原生樹，市內常見。

## 名
個名因為樹皮係淡黃色，好似啲黃牛而改咗噉。第啲名可以係黃牛茶、黃芽木、狗芽木、雀籠木、水杧果、鷓鴣木、節節花、滿天紅、茶咯桌、梅低優、美啟烈、山狗芽。

## 樣
植株高2～10m。樹皮灰黃到淡黃白，平滑或有幼嘅條紋，光滑，大多數有退化枝刺。葉對生，橢圓，紙質，長5～9&nbsp;cm，闊20～35mm，頂端急尖，基部楔形，兩邊冇毛，背面有透明腺點同黑點。花橙紅到粉紅，聚傘花序，生喺葉杈或枝頂；總花梗長1cm。每年4~5月開花；果屬蒴果，啡色，橢圓形，長8～12mm，有宿存萼；每年6月結果。籽長約6mm，有翼。

## 用途
黃牛木可以整雕刻或雀籠都，亦可以做藥。
### 藥用價值

黃牛木嘅根、嫩葉同樹皮都可以用嚟做藥，有清熱解毒，化濕消滯，去瘀消腫，跌打損傷嘅功效。另外，涼茶廿四味嘅其一主要材料係佢出。

## 有關嘅書
* 
* 
* 

## 攷

## 出面網頁
* 藥用植物圖像數據庫 香港浸會大學中醫藥學院
* 黄牛木 福建植物志
* 藥用植物園 澳門植物園
* 黃牛木 樹木谷
白毒傘

**白毒傘**（；學名：**'）；第個名係**致命白毒傘'''（）；佢係鵝膏菌科鵝膏菌屬嘅真菌，喺全世界邊個範圍都可以搵到佢。呢種植物重係一種致死率比較高嘅植物。

## 形態
呢種植物個樣同普通嘅食用蘑菇差唔多噉，成樖嘢純白色，菌蓋有5～10cm長。有膜質菌環、喺根嗰度有菌托。同鱗柄白毒鵝膏菌差唔多樣，但可以喺佢嗰度滴啲KOH溶液就變黃、喺菌柄嗰度有鱗片同佢嘅樣嚟分。

## 習性
呢種植物喺夏末到秋初嗰時喺闊葉林或針葉林嘅地名嗰度就睇到佢嘅散生或群生嘅子實體。

## 毒性
呢種植物嘅毒性都幾得人驚下。喺日本，佢同鱗柄白毒傘同毒傘一齊話成係「猛毒菌御三家」（）；喺歐美成日話佢係「蠢蘑菇」（）或「破壞天使」（）。而佢嘅毒性方面，食一樖仔隨時即刻攞命。因為唔小心食咗呢種蘑菇之後嘅6～24個鐘頭，就出現肚痛、嘔、下痢等腸胃性毒菌嘅嘢，雖然話大概一日就好返嗮，但係過咗4～7日之後就出現重得人驚嘅黃疸、肝臟肥大、消化器官出血等一系列嘅肝腎等內臟機能障礙，如估未即時做洗胃同血液透析嘅話，即刻就冇命。一般食咗呢種植物而中毒之後，有90%以上嘅機會係冇命。由於佢嘅危險性太犀利，建議一般人千祈唔好摘佢嚟食。

## 有關品種
* 鱗柄白毒傘
* 毒傘

## 出面網頁
* (日文)シロタマゴテングAmanita verna (テングタケ科テングタケ属)日本厚生勞動省
* (日文)シロタマゴテングタケAmanita verna
* (日文)シロタマゴテングタケAmanita verna

類:鵝膏菌屬
類:真菌
類:有毒植物
類:危險植物
臺灣相思樹

**臺灣相思樹**（；學名：**）係怕醜草科相思樹屬嘅常綠喬木，原產地喺台灣、菲律賓，20世紀初引入嶺南。佢重係一種防護林。

另外，呢種植物喺香港地區，同紅膠木、濕地松一齊話成係「香港植林三寶」。

## 用途
呢樖嘢唔單止可以用嚟做觀景植物，甚至重可以做藥同木材都得。

樹皮已知可精煉含有致幻生物鹼二甲基色胺（DMT）。

## 相

## 註

## 出面網頁
*台灣老樹：相思樹
*康文署：香港觀賞植物照片廊
*迎接金黃的花海，談相思樹
*台灣相思, Taiwanxiangsi 藥用植物圖像數據庫 (香港浸會大學中醫藥學院) 

類:金合歡屬
類:四季常綠植物
類:喬木
類:藥用植物
類:木材
類:行道樹
類:防護樹種
羊城晚報

《**羊城晚報**》（）係羊城晚報報業集團出版嘅一份報紙，亦係中華人民共和國成立之後創立嘅第一份綜合型晚報，1957年創刊，其後一度同廣州日報合併。文化大革命期間停刊，1980年復刊。羊城晚報每日出版一期，每期32版。2013年亞洲品牌500強評選裡面，羊城晚報位居中國國內晚報都市報類第一品牌。

## 參考

## 連出去
* 羊城晚報數字版
短穗魚尾葵

（學名：**），又叫、；係棕櫚科魚尾葵屬嘅一種叢林生嘅常綠喬木仔，原產地喺東南亞。而家喺越南、緬甸、印度、馬來西亞、菲律賓、印度尼西亞同埋中國嘅海南島、廣西同廣東嘅山谷林入面都可以搵到佢。

## 形態
呢種植物一般係叢生嘅品種，佢嘅樹幹比較直，樹葉一般喺樹頂嗰度伸出嚟。而葉樣係二次羽狀複葉或羽狀全裂，好似啲魚尾噉。

## 適應環境
呢樖樹鍾意喺有光嘅地區嗰度生，而且佢重好禁（）黑麻麻嘅地區，甚至重生得幾快吓。佢重可以抵抗到大氣污染。

## 用途
佢嘅莖髓心入面有澱粉，可以用嚟食；而花序嘅液汁有糖分，可以用嚟整糖或酒。佢樖嘢比较靚，啱嗮用喺庭院入面種同畀人睇。

## 相

## 出面網頁
* 
* 
* 短穗魚尾葵 華文百科
* 短穗魚尾葵 澳門生物資料庫

類:魚尾葵屬
類:四季常綠植物
類:喬木
類:糧食
類:蜜源植物
類:淨化環境植物
神經 (搞清楚)

可以係：
## 生理
*神經線
*神經元，即係神經細胞
*軸突，又稱爲神經纖維
*神經系統，由神經綫組成嘅生理系統
**中樞神經系統
**週邊神經系統
*神經脊，胚胎構造之一
*神經毒素，作用喺神經系統嘅毒素
*神經科學，研究神經運作嘅科學
**神經學，屬於醫學內科，所以又叫神經內科
**神經化學，神經學嘅分支
**神經外科，屬於醫學外科，又叫腦外科
*神經痛，神經病嘅一種，屬於生理性疾病
*神經毒氣，一種化學武器

## 心理、日常用語
*神經病，口頭上講嘅精神病。但嚴格來講要細分爲生理性同心理性兩種。
*精神官能症，又叫神經症
廣州市東環中學

係中國廣東省廣州市嘅一間完全中學，喺越秀區東風東路755號（東峻廣場嘅正對面），呢間學校喺1985年成立。

## 校徽
學校校徽由英文字母d同H組成。呢兩個字母係「東環」呢兩個字嘅拼音（dōng huán）嘅第一個字母組成。而d字有白色嫩芽嘅圖，話學生要好似啲嫩芽噉生喺綠色大地度噉解。而H字嘅兩棟中間有個橙色嘅心形。就係話東環中學嘅教職工用熱情嘅心引導學生推開知識嘅大門，踏入美好嘅人生。

## 校服色

呢間學校嘅校服色：
*夏裝：衫，褲。
*冬裝：衫；褲，有些小同嘅四邊形格仔。

## 歷史
*1985年：嗰時嘅廣州市長——朱森林喺東風東路嗰頭開辦咗間中學。
*2001年：學校定咗係東山區一級學校。
*2002年1月：定咗係廣州市綠色學校。
*2004年1月：學校升級到廣州市一級學校。
*2005年5月：學校升級到廣東省綠色學校。
神經線

**神經線**（），又叫**神經**，係一束神經細胞嘅軸突，係周邊神經系統其中一部份，負責腦同身體其他地方之間嘅資訊傳遞。

## 結構

每一條神經都由一層叫做外膜嘅結締組織包住。喺外膜入面，又再有一啲由一層扁嘅細胞組成嘅膜，叫束膜，包住一束束嘅軸突。呢一束束嘅軸突就叫神經束。軸突又叫神經纖維，每條都俾神經內膜包住。神經外膜之內又有血管，幫手提供養份畀需要用好多能量嘅神經細胞。

### 分類
神經可以通過佢哋傳遞資訊方向嚟分類：
* 傳入神經，又叫感知神經，將各種唔同嘅感官訊號傳入中樞神經系統。
* 傳出神經，又叫動作神經，將控制肌肉、內外分泌腺之類嘅訊號由中樞神經系統傳出去。
* 混合神經，同時有傳出同傳入嘅工能。

神經又可以根據佢哋點連住中樞神經系統嚟分類：
* 腦神經，係直接連接住腦部嘅神經線，通常用羅馬數字一（Ｉ）到十二（ＸＩＩ）嚟代表。
* 脊𩪷神經，連接住脊𩪷。佢哋係用字母同數字組合嚟標示（例如：Ｃ１、Ｔ３），代表住佢哋經過邊一塊脊椎骨出嚟。

## 運作

神經係週邊神經系統嘅一部份，連接住中樞神經系統（即係腦同脊𩪷）同埋身體各部份，喺佢哋之間傳遞資訊。呢啲訊號係由叫神經脈衝（又叫動作電位或者簡稱脈衝）嘅電化學訊號，經由神經入面一條條嘅軸突嚟傳遞。包圍住軸突嘅髓鞘令到呢啲脈衝可以傳得好快，去到每秒120米。同中樞神經系統唔同，喺神經入面，髓鞘係由施旺氏細胞（Schwann cell）組成，而唔係由稀枝細胞（Oligodendrocyte）生成。

## 醫學
有時神經線會受傷，影響到佢哋嘅運作。除咗撞親之類做成嘅物理創傷之外，工作勞損、例如俗稱打字手嘅腕隧道症候群都係搞到神經線受傷嘅原因。神經線俾嘢壓親，例如附近組織受傷腫咗、脊椎唔啱位、大肚之類嘅原因，可以令到人覺得痛、痺、無力甚至郁唔到。好多時呢啲感覺未必會喺壓親嘅地方，而係離開一段距離嘅地方度。呢種情況叫牽連痛或者位移痛（Referred pain），成因係因為壓親嘅地方影響到傳遞自其他地方嘅神經訊號。

傷到神經線嘅仲有其他情況，包括細菌或者病毒感染、糖尿病、神經線附近血管有問題、某啲神經退化病、多發性神經病變／多發性神經痛同埋一啲免疫系統失調例如吉巴氏綜合症。

多發性硬化症係另一種免疫系統失調，令到佢哋攻擊神經系統，整傷啲神經線嘅病。喺呢個病入面，巨噬細胞會攻擊包住軸突嘅𩪷鞘，減慢甚至阻止神經脈衝嘅傳遞。

癌症嘅腫瘤細胞可以沿住神經線擴散。

通常神經科醫生會用身體檢查嚟診斷神經嘅間題，包括睇病人手腳嘅反射、行路同其他動作嘅姿勢、肌肉強度、體感同觸覺。如果有需要可以進一步做其他檢查，例如神經傳導檢查（nerve conduction study, NCS）同肌電圖（electromyography, EMG）。

## 睇埋
*神經系統
**周邊神經系統
**腦
*神經細胞
*神經編碼

## 攷

類:感覺系統
基因

**基因**（，**Gene**）係指帶有遺傳訊息嘅脫氧核糖核酸片段，每條染色體都有。一個基因喺細胞有絲分裂嗰陣有兩個對列嘅位點，嗌對立基因，分別嚟自亞爸同亞媽。根據所攜帶性狀嘅表現，又可以分做顯性基因同隱性基因。
牛痘

**牛痘**係種主要惹牛嘅傳染病，患病嘅牛嘅皮膚會出疹，而人亦都有機會惹到。佢嘅病毒同天花病嘅病毒好似，但症狀輕好多，所以英國醫生詹納就發明用牛痘做疫苗同人接種去預防天花病。
抗體

**抗體**，又叫**免疫球蛋白**，係一種Y形結構嘅蛋白質，由B淋巴細胞分泌到體液度，作為免疫系統嘅一部份, 又可以叫做液性免疫,去用嚟抵抗外來物質（叫抗原，譬如細菌）。

**抗體**可以細分成五個類型,每一個類型都有屬於自己嘅特性同功用。要制造**抗體**去認得唔同嘅抗原係需要經過一連串嘅反應, 而呢一連串嘅反應係包括B淋巴細胞係未接觸到抗原嘅情況下已經進行, 當中體基因重組 (Somatic Recombination), 又可以細分叫做V(D)J片段重組 (V(D)J recombination),係B淋巴細胞發展成熟嘅初期發生, 隨機改變每一個成熟緊嘅B淋巴細胞制造**抗體**嘅基因, 從而改變佢哋之後制造出嚟**抗體**嘅結構。呢種基因上嘅改變係令到身體可以制造超過1012 種類大**抗體。**呢種特質係免疫系統強大嘅原因之一**。** 如果制造出嚟嘅**抗體**係同自己身體上嘅**[[抗原]]**有吸引力, 而呢種吸引力係有機會傷害自己身體嘅細胞,我哋身體就會進行群落剔除 (Clonal deletion)去剔除制造呢種**抗體**嘅**[[B淋巴細胞]]**。當認定咗發展緊嘅**[[B淋巴細胞]]**係唔會同自己身體上嘅**[[抗原]]**有吸引力, 就會分化成有免疫活性 (immunocompetent)嘅**[[B淋巴細胞]]**, 隨時等待抗原嘅入侵。

株落選擇 (Clonal selection)係一個身體機制去揀合適嘅B淋巴細胞去對抗入侵緊嘅抗原。株落選擇可以諗成有一堆免疫活性B淋巴細胞, 全部自身嘅細胞膜外有唔同結構嘅**抗體**, 又可以叫做 受體 (Receptor)。每一個受體都因為以上提過嘅V(D)J片段重組而有唔同嘅獨特性或者特異性 (Specificity)。

親和力成熟 (Affinity maturation) 改變**抗體同[[抗原]]**之間嘅吸引力。

假如監管呢類反應嘅機制有問題嗰時, 就會製造出對抗自己身體組織的抗體, 導致自身免疫疾病 (Autoimmune disease)。

**抗體**除咗作為免疫系統去保護身體之外, 佢仲有好廣泛嘅應用。作為臨床上嘅藥物去醫治癌症, 包括多發性骨髓瘤, 預防Rh陰性母親的異型免疫反應同埋提供後天免疫系統 (Passive immunity)。**抗體**嘅獨特性或者特異性可以提供醫療診斷嘅作用。

## 參考來源
黃金間碧竹

**黃金間碧竹**（；學名：**'）；第個名係**大佛肚竹'''（）；佢係禾本科簕竹屬嘅常綠竹本喬木，原產地喺中國嘅東南丘陵地區，而家喺廣西、海南、雲南、廣東同臺灣等嘅庭院入面都有種佢。

## 形態
佢嘅枝同秆係金黃色，重冚咗冇統一闊度嘅打掂綠色條紋。稈籜係綠色，中間有幾條黃色打掂嘅條紋，後邊嗰度被咗好多黑色嘅向上刺毛；而籜舌方面，先端齒位比較尖，而且長度比較短；籜葉係直立三角形嘅樣。分枝低而開展，主枝明顯。而樹葉方面，係披針嘅樣，葉色係濃綠。

## 用途
呢樖嘢可以用嚟做觀景植物。

## 註

## 出面網頁
* 
* 黄金间碧竹 華南農業大學校园植物古树名木网
* 黄金间碧竹 植物通

類:簕竹屬
類:四季常綠植物
類:喬木
類:竹
抗原

**抗原**係由免疫系統認定嘅外來物質，由B淋巴細胞分泌抗體去抵抗，譬如細菌。
大沙地站

**大沙地站**（，）；規劃嗰時嗌過**港灣路站**（；）；佢係廣州地鐵嘅一個站，喺黃埔區大沙地西嘅港灣路口交界，有2個出入口。

## 車站嘅結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。

#### 垂直結構

#### 平行結構

### 站廳
大沙地站嘅收費區喺站廳嘅中間偏東南嘅位，而西北邊係人行通道，而車站嘅商舖同自助服務方面，都喺嗮車站兩邊嘅免費區入面，收費區有好多部扶手電梯同樓梯、專用𨋢往返月台都得。

### 月台
呢個站有一個島式月台，喺大沙地西路嘅地底。

### 商舖同自助服務
而家嘅大沙地站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，大沙地站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有2個出入口，分別係A同C。

## 頭尾班車信息同配線圖

## 車站歷史
### 規劃
呢個站係最先喺2003年嘅方案入面出現咗，不過規劃嗰時嘅就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「港灣路站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙地站」。

### 施工
呢個站到咗2006年中先至正式開始喐手起，工程一直到2009年6月28號先至起好。

### 開通
喺2009年12月28號嘅正式開通營運嗰時，呢個站正式開畀人坐車。

## 利用狀況
由於三溪站附近都係啲木材市場同汽車嘅4S店，加上重有間美林湖畔嘅大型樓盤同市第18中，蓮溪村、石溪村同宦溪村嘅嘢，所以除咗早晚高峰期比較多人之外，平時都冇乜人嚟坐車。

## 附近嘅建築同景區
大沙地站附近都有好多個住宅響度；加上附近有好多間中小學同下沙村、橫沙村響度，不過而家呢啲城中村重喺度改造緊。而車站嘅客流量方面，由於附近嘅巴士站有好多條巴士都係去開發區、黃埔區周邊嗰帶嘅巴士路線響度，所以搞到部分東區同科學城上班嘅乘客喺呢度轉巴士到嗰邊，所以呢個站平時都好多人上落。尤其係上落班高峰，甚至多到爆棚都有。

## 接駁交通

## 上一站•下一站